open-index/open-wikipedia-markdown huggingface dataset:
救世軍韋理夫人紀念學校

**救世軍韋理夫人紀念學校**係香港一間小學，位於柴灣盛泰道100號杏花邨平台。

## 史
救世軍韋理夫人紀念學校嘅前身**救世軍光慈學校**，喺1968年創立，校舍喺慈雲山邨同第40座（後來劃入慈愛邨，名為愛寧樓）相連嘅「火柴盒」格式校舍（現址係慈愛苑三期嘅兒童遊樂場，石壆位置大概係當年校址界線）。1985年11月21號校舍同愛寧樓俾房屋署列為危樓，要喺1989年按「擴展重建計劃」清拆。港府喺1986年批出杏花邨小學校舍地皮畀救世軍，學校喺1987年搬過去並改成而家個名。

2008年改為全日制，上午校留返喺原址，下午校就搬去柴灣環翠邨翻新校舍，叫救世軍中原慈善基金學校。

## 出面網頁
* 救世軍韋理夫人紀念學校
中央五道誕

**中央五道誕**，減筆寫做**中央五道𧩙**、**中央五道旦**，係中央五道嘅寶誕。寶誕響三月十二。

## 註
準提誕

**準提誕**，減筆寫做**準提𧩙**、**準提旦**，係準提嘅寶誕。寶誕響三月十六。

《百丈叢林清規證義記》(卷第三)記載準提菩薩聖誕為三月初六日。
## 註
夏目友人帳

『**夏目友人帳**』（又譯做『**妖怪聯絡簿**』なつめゆうじんちょう）係日本漫畫家綠川幸嘅漫畫作品，喺『LaLa』、『LaLa DX』（白泉社）上連載，到2009年9月為止，單行本已經出到第8本。喺2008年7月改編成動畫，共13集，2009年1月開始播放第二期，同樣係13集。

## 拎
*動畫官方網站
*東京電視台 夏目友人帳
*東京電視台 續 夏目友人帳
*廣播 夏目友人帳～秋之章～
漁安苑

**漁安苑**（**Yue On Court**）係香港一個居者有其屋屋苑，喺香港香港仔的鴨脷洲東面，利東邨北面，近香港仔南避風塘。漁安苑喺1988年開始入伙，係居屋計劃第九期丙嘅屋苑，由康業服務有限公司負責屋苑管理。

## 屋苑資料
### 樓宇
總共有七棟十字型大廈，有三十五層樓高，總共有1,960單位，單位實用面積由四十三至四十六平方米，第一次推出價錢由286,900-398,400港紙起，公共康樂設施喺南面山上面嘅利東邨。

## 連出去
*漁安苑
*漁安苑地圖
玄壇誕

**玄壇誕**，減筆寫做**玄壇𧩙**、**玄壇旦**，係武財神趙玄壇嘅寶誕。寶誕響三月十五。

## 註
秋瑾

**秋瑾**（），初名**閨瑾**，乳名**玉姑**，字**璿卿**，號**旦吾**，東渡日本後改咗名**瑾**，字（或者叫作別號）**競雄**，自稱**鑒湖女俠**，筆名**[[鞦韆]]**、**漢俠個女**，曾用過嘅筆名**白萍**，浙江山陰（今紹興）人。1907年喺安慶起義失敗後，喺浙江紹興俾清廷處決。

## 文學作品
佢精於詩詞，有佢啲作品有《感懷》、《感時》等，佢嘅其他書嘅作品編輯成書己錄計有《秋瑾詩詞》、《秋女士遺稿》、《秋女烈士遺稿》、《精衛石》（小說）、《秋瑾遺集》、《秋瑾女俠遺集》、《秋瑾史跡》、《秋瑾集》同埋呢幾種嘅作品。

## 屋企人
* 阿爺：嘉禾
* 阿嫲：余氏
** 老豆：壽南
** 阿媽：單氏
*** 阿哥：譽章
*** 妹：閨珵，字「珮卿」，易名「秋珵」
** 庶母：孫氏
*** 細佬：宗章
OpenOffice.org

**OpenOffice.org**，亦叫**OpenOffice**，減筆寫做**OOo**或者**OO.o**，係套開放程式碼嘅寫字樓軟件，可以喺多種操作系統上行。家下嘅檔案格式係後嚟成為ISO/IEC標準格式嘅開放文件格式（ODF，OpenDocument Format）。此外，佢支援Microsoft Office 97到2007嘅文件格式，以及其餘常見嘅文件檔案。

根據其使命陳述，OpenOffice.org計畫致力於「創造一個以社群為基礎、領先嘅國際性的辦公套件，可以運行喺所有主要平台，並藉基於API與XML文件格式嘅開放組件，提供對所有功能同數據嘅接入性。」

套軟件源自德國公司嘅StarOffice，畀昇陽電腦（Sun Microsystem）買咗。
月光光

**月光光**，童謠一首，見於廣東。作者不詳，版本好多，廣府、客家、潮汕、福州、閩南都有呢支歌，不過詞就各有各唱喇。

Beyond 樂隊喺1991年嘅演唱會上，有演唱過呢首歌。喺廣州亞運閉幕式上面就用呢首歌嚟開頭（喬飛作曲、潘琳作詞、施明新改編）。

## 詞
### 傳統版本

#### 版本一
月光光

::月光光　照地塘
::年卅晚　摘檳榔
::檳榔香　摘子薑
::子薑辣　買菩突
::菩突苦　買豬肚
::豬肚肥　買牛皮
::牛皮薄　買菱角
::菱角尖　買馬鞭
::馬鞭長　起屋樑
::屋樑高　買張刀
::刀切菜　買籮蓋
::鑼籮圓　買隻船
::船冇底　浸死兩個番鬼仔
::一個蒲頭　一個沉底
::一個匿埋門扇底　偷油炸鬼


#### 版本二
月光光

::月光光　夜涼涼
::打開中門曬衣裳
::曬得依裳白矇矇
::等相公
::相公矮　嫁螃蟹
::螃蟹瘦　嫁勒竇
::勒竇深　等觀音
::觀音出來拜三拜
::拜得多　無捱餓
::拜得少　無老婆


### 改版

【1958年喬飛作曲、潘琳作詞、施明新改編】


:: 月光光，照地堂，蝦仔你乖乖瞓落床。
:: 聽朝阿媽要趕插秧咯，阿爺睇牛佢上山崗，啊……
:: 蝦仔你快高長大咯，幫手阿爺去睇牛羊，啊……

:: 月光光，照地堂，蝦仔你乖乖瞓落床。
:: 聽朝阿爸要捕魚蝦咯，阿嫲織網要織到天光，啊……
:: 蝦仔你快高長大咯，划艇撒網就更在行。

:: 月光光，照地堂，年卅晚，摘檳榔，
:: 五穀豐收堆滿倉囉，老老嫩嫩喜洋洋，啊……
:: 蝦仔你快啲眯埋眼囉，一覺瞓到大天光，啊……


## 攷

## 出面網頁
*廣州日報有關呢首歌嘅文
八殿都市王誕

**八殿都市王誕**，減筆寫做**八殿都市王𧩙**、**八殿都市王旦**，係八殿都市王嘅寶誕。寶誕響四月初一。

## 註
文殊佛誕

**文殊佛誕**，減筆寫做**文殊佛𧩙**、**文殊佛旦**，係文殊佛嘅寶誕。寶誕響四月初四。

## 註
三界誕

**三界誕**，減筆寫做**三界𧩙**、**三界旦**，係三界馮克利嘅寶誕。寶誕響四月初四。

## 註
倉頡先師誕

**倉頡先師誕**，減筆寫做**倉頡先師𧩙**、**倉頡先師旦**，係倉頡，即係倉頡先師嘅寶誕。寶誕響三月廿八。

## 註
Google閱讀器

**Google閱讀器**（英文：**Google Reader**）係Google公司嘅一款線上RSS閱讀器，用戶通過Google Reader訂閱唔同來源（一般係新聞網站同部落格）嘅RSS同Atom，可以定期讀到自己關注訊息嘅更新。2005年10月7號Google Reader英文版開始喺Google Labs入邊測試使用，到咗2007年9月27號先正式發佈，之後喺各個地區同國家又先後推出咗多種語言介面，包括中文版。Google閱讀器喺2013年7月1號停用。

## 要求
除咗要有一個Google帳戶，重要用下邊呢啲網頁瀏覽器先用得：

* Google Chrome
* Internet Explorer 6+
* Mozilla Firefox 1.0+
* Safari 1.3+
* Opera 9.0+

閱讀器要開住JavaScript先可以正常運作。

## 拎
* Google閱讀器香港入口（繁體中文介面）
* Google閱讀器使用說明
九殿平等王誕

**九殿平等王誕**，減筆寫做**九殿平等王𧩙**、**九殿平等王旦**，係九殿平等王嘅寶誕。寶誕響四月初八。

## 註
鐘離仙誕

**鐘離仙誕**，減筆寫做**鐘離仙𧩙**、**鐘離仙旦**，係鐘離仙嘅寶誕。寶誕響四月十五。

## 註
紫微誕

**紫微誕**，減筆寫做**紫微𧩙**、**紫微旦**，又叫**紫微大帝聖誕**，係紫微星官嘅寶誕。寶誕響四月十八。

## 註
送生司馬誕

**送生司馬誕**，減筆寫做**送生司馬𧩙**、**送生司馬旦**，係送生司馬嘅寶誕。寶誕響四月十八。

## 註
嘉隆苑

**嘉隆苑**（**Ka Lung Court**）係香港房屋委員會起嘅居者有其屋屋苑，喺港島南區雞籠灣填海區田灣海旁道，喺華貴邨旁邊，喺1991年11月入伙，由富城集團旗下富城物業管理有限公司管理。

## 屋苑資料
嘉隆苑總共有四棟，各棟都係新十字型大廈。

*出售期數：第十二期丙 
*單位數目：1402
*單位建築面積（ft²）：470 - 812
*單位實用面積（ft²）：370 - 640
*第一次推出售價（$）：478,200 - 997,300 
*接受申請日期：1990年12月

### 樓宇

## 連出去
*房委會嘉隆苑資料
*嘉隆苑網頁
*中原地產-嘉隆苑成交紀錄
*香港地方-建設及建築物－居者有其屋屋苑(二)(1987年至1993年初接受申請資料
Picasa網路相簿

**Picasa 網路相簿**（）係Google一項Web 2.0服務，可以將電腦同相機度嘅相片上載分享到網路，支持外連，可以通過Picasa相片管理軟體同瀏覽器兩種方式上載相片。Picasa 網路相簿同Flickr一樣，都係網路應用程式，人哋經常會將佢哋拿來作比較。

2016年5月，Picasa網路相簿停止服務，俾Google相簿代替。

## 相簿空間容量
Picasa 網路相簿需要有Google帳戶先可以用到，每個Google用戶可以擁有1GB嘅免費儲存空間，如果需要更多嘅空間，可以交錢成為付費用戶，比如話每年交5美元升級到20GB，付費用戶有多種唔同價格方案可以揀：

* 20GB - 每年美金 $5
* 80GB - 每年美金 $20
* 200GB - 每年美金 $50
* 400GB - 每年美金 $100
* 1 TB - 每年美金 $256
* 2 TB - 每年美金 $512
* 4 TB - 每年美金 $1024
* 8 TB - 每年美金 $2048
* 16 TB - 每年美金 $4096

## 出面網頁
* Picasa 網路相簿使用說明
雅景臺

**雅景臺**係香港房屋協會嘅夾心階層住屋計劃屋苑之一，喺新界沙田區馬鞍山市中心嘅填海地上，總共有四棟樓，近港鐵馬鞍山站、新港城同耀安邨，喺1998年落成。

## 屋苑資料
### 樓宇

## 公共交通
### 鐵路
馬鞍山站

## 參考

## 連出去
* 雅景臺簡介
車厘子

（借自英文 ，單數 ），又叫**櫻桃**，係薔薇科李屬（）下面嘅植物，亦都係一種常見嘅生果。
鴻福苑

**鴻福苑**（；）係香港一個居者有其屋屋苑，喺香港仔田灣，近田灣邨，喺1997年入伙，係居屋計劃第十八期乙嘅屋苑。

## 屋苑資料
### 樓宇

## 參考
加布里勒明特

**加布里勒明特** （德文：**Gabriele Münter**，） 係德國表現主義女畫家，版畫呢個領域佢都有涉及到。佢係Neue Künstlervereinigung München同藍騎士集團嘅成員，重係Wassily Kandinsky嘅愛人。加布里勒明特嘅有強烈嘅色彩同受民間藝術影響嘅好有表現力嘅線條，佢啲靜物畫、人物畫同風景畫都有唔同嘅代表性。

## 參考
*中國大百科全書出版社編譯部，《簡明不列顛百科全書》（簡體中文版），1986年，出自《明特》，第6卷：14 頁。
眼光佛誕

**眼光佛誕**，減筆寫做**眼光佛𧩙**、**眼光佛旦**，係眼光佛嘅寶誕。寶誕響四月二十。

## 註
蔣公誕

**蔣公誕**，減筆寫做**蔣公𧩙**、**蔣公旦**，又叫**鍾山蔣公誕**，係蔣公嘅寶誕。寶誕響四月廿六。

## 註
南極大帝誕

**南極大帝誕**，減筆寫做**南極大帝𧩙**、**南極大帝旦**，係南極大帝嘅寶誕。寶誕響五月初一。

## 註
北角碼頭

**北角碼頭**（）係嚮香港島北角嘅一個碼頭，而家只有坐人嘅渡輪，來往翔龍灣。以前重有坐車渡海小輪添。北角碼頭附近有一塊大空地，而家作為巴士總站同埋收費停車場。由於有幾十年歷史，北角碼頭係附近返工返學市民嘅集體回憶。

## 周圍
* 港鐵北角站
* 新光戲院
* 僑冠大廈
* 新都城大廈
* 渣華道市政大廈
* 東區走廊

## 出面網頁

*接駁交通
地臘之辰

**地臘之辰**，又減筆**地腊之辰**，係道敎節日，響五月初五。

## 註

## 睇埋
*天臘之辰
停車場

**停車場**，又叫**泊車場**，係泊車用嘅場地，功能同車房差唔多，但停車場可以泊多啲車。停車場通常出現嚮交通交匯處，例如火車站、巴士站、商場、屋苑附近。

停車場分為公眾停車場同私家停車場。私家停車場車位係私有財產，業主唔畀外來車停泊；而公眾停車場就開放畀公眾人士，畀錢就可以泊低架車，按小時或者全日計租金。

## 睇埋
*泊車位
*泊車咪錶
*偷車
*鎖車地帶
泊車位

**泊車位**，或者叫**車位**，係泊車嘅一格格位，可以喺泊車場入面，又可以喺街邊。


File:HK Cheung Chau Sun Hing Praya Street n Typhoon shelter 2.JPG|單車位
File:HK Probationary driving licence a.jpg|電單車位


## 睇埋
*泊車咪錶
悅城龍母誕

**悅城龍母誕**，減筆寫做**悅城龍母𧩙**、**悅城龍母旦**，係悅城龍母嘅寶誕。寶誕響五月初八。

## 註
城隍誕

**城隍誕**，減筆寫做**城隍𧩙**、**城隍旦**，亦叫**都城隍聖誕**，係城隍嘅寶誕。寶誕響五月十一。

## 註
福田區

**福田區**（）係深圳嘅六個區之一，同南山區、寶安區重有羅湖區隔住，位於深圳經濟特區中心。深圳市委同市政府都設喺呢個區，係深圳重點開發同建設嘅中心城區，會發展為深圳嘅行政、文化、信息、國際展覽同商務中心。

## 行政規劃
福田區下邊有8個街道辦事處：
*園嶺街道
*南園街道
*福田街道
*沙頭街道
*梅林街道
*華富街道
*香蜜湖街道
*蓮花街道
南濤閣

**南濤閣** (**South Wave Court**)，係香港嘅一個私人機構參建居屋屋苑，喺香港黃竹坑南朗山側邊，睇到深灣海景同遊艇會景色，喺1995年入伙，係居屋計劃第十五期丙嘅屋苑，總共有三棟樓。

## 屋苑資料
### 樓宇

## 參考
炳靈公誕

**炳靈公誕**，減筆寫做**炳靈公𧩙**、**丙靈公旦**，亦叫**炳靈公聖誕**，係炳靈公嘅寶誕。寶誕響五月十二。

## 註
關平太子誕

**關平太子誕**，減筆寫做**關平太子𧩙**、**關平太子旦**，亦叫**關王聖誕**，係關平，即關平太子嘅寶誕。寶誕響五月十三。

## 註
性病

**性病**（）係類傳染病，係主要由性交傳染得來。英文文獻多數叫**venereal disease**(VD)、**sexually transmitted disease** (STD)、**sexually transmitted infection** (STI)等，意思係靠性來傳染嘅病。而呢類病容易響妓業裏面散播，所以叫**生花柳**或者**花柳病**（）。佢又畀人叫**風化病**（），因為嫖妓舊時睇來有傷風化，所以咁叫法。但唔係話有性病就有傷風化，染病可以完全同妓業，甚至同性無關。

好多傳染病都可以由性交傳染，但因為有其他途徑，所以有時都無畀人歸入性病。因為傳染都唔一定發病，近年英文改用sexually transmitted infection (STI)，即係靠性傳播嘅感染之意。另一方面，性病亦可以由打針時共同帶病原嘅針筒，又或阿媽生仔或者喂奶傳染畀細蚊仔，查實又唔係得全部由性而來咁窄。

好耐之前嘅人，就知有花柳病，傳統見嘅淋病、梅毒，同埋近幾十年嘅愛滋病咁。有啲肝炎都係靠性傳播，不過一般都唔特別歸入性病。
Vd

**Vd**係拉丁字母，可以指：

## VD
*性病，英文venereal disease減筆。
*勝利日，英文Victory Day減筆。
漁暉苑

**漁暉苑** (**Yue Fai Court**)，係香港嘅一個居者有其屋屋苑，喺香港香港仔石排灣，近石排灣邨同埋漁光邨，喺1980年入伙，係香港最早起好嘅居屋屋苑之一。

同一般居屋唔同，漁暉苑所有單位都唔使補地價，而且一律可以喺公開市場自由轉讓。

## 屋苑資料
### 樓宇

## 參考
STI

**Sti**係拉丁字母，可以指：

*性病，英文Sexually Transmitted Infection減筆。
*海峽時報指數，英文Straits Times Index減筆。
Std

**Std**係拉丁字母，可以指：

* 標準，英文Standard減筆。
* 性病，英文sexually transmitted disease減筆。
俄鋁

**俄羅斯鋁業聯合公司** （）（俄文：**Российский алюминий**，英文：**United Company RUSAL**），簡稱**俄羅斯鋁業**、**俄鋁**，係俄羅斯最大嘅鋁業公司，亦係世界最大嘅鋁同埋氧化鋁生產商，佔全球鋁同埋氧化鋁產量分別係12%同15%。公司主席係俄羅斯有錢人歐柏嘉（Oleg Deripaska）。

俄鋁喺2007年3月，由前全球第三大鋁業公司俄羅斯鋁業公司、全球第十大鋁業公司西伯利亞烏拉爾鋁業公司同埋瑞士嘉能可公司嘅氧化鋁資產合併而成，喺五大洲19個國家請咗大約9萬名員工。

俄鋁喺2010年1月27號用配售股份形式喺香港上市，籌錢201億港紙，成為香港第一間上市嘅俄羅斯企業。

## 連去
*俄羅斯鋁業聯合公司

## 參考
X (社交網絡服務)

**X**，原名**Twitter**（官方中文譯名**推特**），係一個Web 2.0社交網絡服務同微型網誌，可以隨地用網頁、手提電話、應用軟體、Widget同瀏覽器外掛更新。2006年3月Twitter 上市，2007年得South by Southwest嘅網路部落格類大獎。2022年畀馬斯克收購，2023年就改名叫「X」。

用戶可以傳字訊，隨時記低心情，或者發畀其他用戶，每條訊就限140個字。通過Twitter人哋可以交換信息、想法或者經歷，一齊傾呢啲主題。

喺Twitter上寫嘅每條字訊，就叫做「推」（Tweets）；而寫「推」嘅動作就叫作「發推」；寫嘅人就叫做「推友」（Twitterer）；如果引用其他人發嘅字訊（比如想俾人知到一條訊息嘅內容），就叫「Retweet」（中文叫銳推）； 如果你想知另一個用戶佢寫啲乜，又可以訂閱佢嘅更新成為佢嘅讀者，就叫做「Follow」佢，而用戶嘅讀者，就叫作「Follower」。

## 睇埋
*Threads
飯否

**飯否**係中國大陸地區仿Twitter嘅微型網誌，係王興喺2007年5月創辦嘅，飯否嘅出現，使大陸地區唔識英文嘅人都認識咩係微型網誌，係影響力最大嘅中文微型網誌。不過2009年6月因為各種原因，創辦人被逼自己暫時關咗站。到2010年11月25日晚，飯否網站再度開放登入。
申打剌銀行

**申打剌銀行**（，意為西印度中央銀行）係舊時一間銀行，做舊時英國、中國、印度等地嘅匯款。英文Central，來到香港，就譯音成廣東話申打剌。佢響香港開咗分行，係遠東嘅基地。間銀行因1886年孟買經濟危機而執笠。

申打喇銀行，有同日本發過銀紙。當時日文叫間銀行做**英商滙川老銀行**，係日本第一間外國銀行，1863年響江戶附近嘅橫濱開張。

## 註
今孖素銀行

**今孖素銀行**（The Commercial Bank of India；意思係印度商業銀行）係一間銀行，1845年響印度孟買開業，主要做匯款。佢響孟買曾經發過銀紙。亦到過香港開分行。英文Commerical廣東話就直音今孖素。1866年，因孟買經濟危機而執笠。

## 註
逸港居

**逸港居**（**Ocean Court**）係香港一個私人機構參建居屋屋苑，喺香港香港仔香港仔海旁道嘅填海地上面，近香港仔灣。屋苑總共有3棟31層高嘅住宅樓，一共提供咗550個單位。

## 屋苑資料
### 樓宇

## 參考
噗浪

**噗浪**（）係一個社交網站同微型網誌服務。噗浪家下有廿幾種唔同語言嘅介面，功能同Twitter相似。

噗浪喺臺灣嘅影響重大過Twitter，有好多藝人同埋政治人都喺噗浪開咗戶口。

## 拎

*
化蘭西銀行

**化蘭西銀行**（Comptoir d'Escompte de Paris，減筆CEP；Comptoir National d'Escompte de Paris，減筆CNEP）係間法國銀行。

化蘭西銀行喺1848年3月8號由諭旨成立，設響巴黎，法文名Comptoir National d'Escompte de Paris。當時股本二千萬法郎，三分一係現金認購，三分一係巴黎市政府發債券，三分一係法國政府國庫債券。當時臨時政府secretary Antoine Laurent Pagnerre做董事，1848年7月改由Hippolyte Biesta。個寫字樓響法國皇宮，之後租地方用。

1853年，間銀行法文改名做Comptoir d'Escompte de Paris。因為1860年左右，法國、英國向大清挑起第二次鴉片戰爭，法國得到一筆賠款，由化蘭西銀行處理。而化蘭西銀行就響上海開間分行，自始就開展遠東業務。

1866年佢過得到孟買經濟危機，但發覺唔夠錢支付，要法國政府出手，1869年重組，用返原名Comptoir National d'Escompte de Paris。

1945年12月2號，法國將四大銀行收歸國有，化蘭西銀行係其中之一。

1966年5月4號，法國財政部將佢同其他銀行合埋，變成法國國家巴黎銀行（BNP）。

## 名
化蘭西銀行響香港有分行，當時人因佢由法國來，廣東話直音France做化蘭西。

## 註
妹尾隆一郎

**妹尾隆一郎**（せのお りゅういちろう、）係日本Blues音樂家、歌手同口琴演奏家。別名ウィーピング・ハープ・セノオ，喺日本大阪市出世。

## 出面網頁
悅海華庭

**悅海華庭**（**Marina Habitat**）係香港房屋協會嘅一個「夾心階層住屋計劃」屋苑，喺香港鴨脷洲鴨脷洲大街對出嘅填海地上面，近香港仔避風塘。屋苑喺1998年入伙，有三棟41至42層高嘅住宅樓，單位建築面積大約係559至803平方呎。 

## 屋苑資料
### 樓宇

## 參考
王盛德

**王盛德**（，），1963年3月1日出生於美國紐約，原名**王慎德**，用過藝名**羅素**，係美國籍華裔演員、李連杰嘅師弟。佢兩個細佬王敏德（Michael Fitzereld Wong），Declan Michael Wong都係演員。

王盛德老婆係張天愛。但2012年兩人已協議離婚，結束九年的婚姻生活。

## 出面網頁
兆禧苑

**兆禧苑**係香港嘅一個居屋屋苑，喺新界屯門青山灣填海地上面，風車型建築，分為兩期起（即係第七期丙同埋第八期甲），喺1985年入伙，由新昌管理服務有限公司做管理公司，同埋成立咗業主立案法團。屋苑有一個六層高嘅停車場，側跟有仁濟醫院羅陳楚思小學、加拿大神召會嘉智中學、南屯門官立中學同埋屯門碼頭；隔籬嘅屋苑有蝴蝶邨、悅湖山莊同埋海翠花園。

## 座數

## 其它資料
兆禧苑嘅對外交通包括巴士去市區、小巴去落馬洲口岸同埋港鐵上水站、船去東涌新發展碼頭、輕鐵（即係兆禧站同屯門碼頭站）等等，同埋由城巴開嘅B3巴士去深圳灣口岸。附近嘅商場有海趣坊同啟豐商場。

呢度嘅民選區議員係前區局議員嚴天生。

## 參考
佛㘓西火輪船公司

**佛㘓西火輪船公司**（，初名，後名，又寫做，最後，減筆寫做）係間法國船行，舊時行勻全世界。1851年創立，因法國殖民地擴張，1871年到1914年佢最旺。佢哋響遠東以越南西貢做基地，有水經香港。
安倍圭子

**安倍圭子**（片假名：**あべ けいこ**，羅馬字：**Keiko Abe**，）係日本嘅馬林巴琴（Marimba）演奏家同作曲家。

## 出面網頁
2012雙普選

**2012雙普選**，係香港政治嘅常用字，泛民主派好想嚮2012年實現普選特首同立法會議員，不過以前都有要求2007/08雙普選，都係得個講字，因為香港政制改革係中共中央決定，唔係地方政府可以自己決定。

## 睇埋
*香港2012年政改方案
全民投票

**全民投票**可以係解：
#公投，即係全部人民都可以投票
#全部香港居民都有投票權
劈炮

**劈炮**（）／**擗炮**（），又叫**辭職**（）、**辭工**（）、**唔撈**（）、**炒老闆魷魚**（），係打工仔自己主動唔做份工，同波士遞信。辭職比求職見工容易，因為走唔走由自己話事。根據一般打工合約，僱員辭職通常都要補錢畀對方或者預早一段時間通知。

員工喺走人之前，要先同接手嘅人講清楚佢有啲咩仲未搞掂，之後同人事部門還返公司入面啲嘢（例如胸卡、門禁卡、公司鎖匙、公務車等）。一搞掂咗離職手續，就會即刻冇嗮員工福利，而人工就喺出埋（通常都係下個月）之後就唔會再出，頂住檔嘅係收代通知金、退休金、強積金呢啲。

喺政治職位（尤其係政府首長或者官員），辭職會叫做**落台**或者**下台**。

## 原因
* 按公司或政府嘅法規，一到咗咁上下年紀嘅就要強制退休。
* 私人理由喺申請通過咗之後就可以提早退休。
* 私人理由喺申請通過咗之後就可以離職。不過佢有好多種理由（睇人而定）：
*:非人為造成避都避唔到嘅因素（疾病、因為意外傷害而喪失工作能力或死亡）
*:屋企人反對
*:全職深造
*:轉做家庭主婦或主夫
*:自己創業或跳槽
* 俾人要求炒魷嘅。
* 問責制
* 合約期滿。
* 移民國外
* 喺民意同政黨施加壓力嘅情況下冇得揀而俾人迫落台嘅。

## 睇埋
* 肥雞餐

類:勞工
保皇黨

**保皇黨**，係支持保留帝制嘅政黨，亦可以解作「保護皇帝嘅政黨」。

呢個名嚟自大清末期，康有為同梁啟超成立保救大清光緒皇帝會。佢哋主張慈禧太后落台，要令清德宗重獲自由，並且恢復佢推行嘅戊戌變法。

喺世界上任何奉行君主制嘅國家或地區，都一定會有保皇黨。但係未有奉行君主制嘅香港，就係非建制派（泛民主派、香港本土派、修憲派）對親中建制派嘅貶稱（因為香港嘅親中政團支持港府，就好似保護皇帝一樣）。
小野洋子

**小野洋子**（**Yoko Ono**，），經常有人錯譯佢個名做**大野洋子**，係日裔美籍前衛藝術家同音樂家，亦係披頭四主音約翰連儂嘅老婆，佢除咗畫畫，重同約翰連儂組成過樂隊Plastic Ono Band。

## 註

## 參考

## 出面網頁
*
*
山口百惠

**山口百惠**（；；），又叫**三浦百惠**（；），係日本女歌手同演員。佢係1970年代，日本藝能界最受注目明星之一，出過三十二張單曲唱片，連續六年入選紅白歌唱大賽，主演過十五齣電影。1980年，年僅21歲，正值演藝事業高峰嘅山口百惠，同三浦友和結婚後息影，從此完全退出娛樂圈。

山口百惠係關東地區東京澀谷區惠比壽東京都立廣尾醫院出世。佢老豆另外有頭家，冇同佢老母結婚，亦冇養過三母女；山口百惠同個妹，跟佢哋老母姓，亦係佢老母湊大。1972年，只得十三歲，讀緊初中嘅山口百惠參加第五屆"明星誕生"歌唱比賽攞第二，畀經理人公司睇中，簽入堀製作株式會社（HoriPro）。

1973年，十四歲嘅山口百惠第一次出唱片。最初山口百惠，同埋另外兩個都係「明星誕生」選出，一樣讀緊中三嘅少女歌星，森昌子、櫻田諄子，合稱「花的三人組」。山口百惠外型係清純少女，但係初期佢唱啲歌，成日都有啲露骨歌詞。好似「青青果實」、「一個夏天嘅經驗」，都有啲鹹濕嘅性暗示，有「將女仔最寶貴嘅畀你」、「始終都要有一次經過誘惑」、「你點搞我都得，就算畀人話我唔係好女仔都冇所謂」等詞句。不過山口以「一個夏天嘅經驗」成功突圍後，開始改變歌路。1976年嘅「橫須賀故事」開始，唱好多阿木燿子同埋宇崎龍童嘅作品，無論歌、藝都渙然一新，更上一層樓。1980年10月5號年芳廿一，佢喺日本武道館舞臺正式退休。呢段只有八年左右嘅時間入邊，佢喺拍戲同唱歌兩方面都有好大嘅影響。出品三十二張單曲唱片，總銷量超過一千一百萬。1974年起至1980年，幾乎全部單曲都打入銷售榜頭五名，更連續六年入選紅白歌唱大賽。代表作包括有： 橫須賀故事、PlayBack 2, **[[秋櫻]]**（入選日本二十世紀100首經典）、**在晴朗一天出發** （日本國鐵用做廣告歌。至今日本人旅行仍然成日唱）等等。佢有好多首歌後來被香港嘅歌手填咗中文詞翻唱，比如話，梅艷芳翻唱嘅**[[曼珠莎華]]**（原曲**曼珠莎華**）、**[[赤的疑惑（歌）]]**（原曲**ありがとうあなた**）、孤身走我路（原曲**This is my trial**）、冰山大火（原曲**ロックンロールｷウィドウ**），重有張國榮翻唱嘅風繼續吹（原曲**[[再會的彼端|さよならの向こう侧]]**），翻唱後都好紅。而山口百惠响舞台上造型、風格，更係香港眾多藝人多年來模彷對象。電影方面，1974年開始擔正做主角，同三浦友和一齊演出文學名著《伊豆舞娘》，八年間做咗十五齣電影嘅女主角，而男主角全部都係三浦友和。電視劇方面，最出名嘅係TBS 「赤的⋯⋯系列」。當中《赤的疑惑》（又叫血疑），响華人圏內好多人睇； 女主角患血癌呢條橋，由個時開始畀其他戲劇抄足幾十年。

老公三浦友和，係山口百惠十六歲拍百力滋廣告時相識。因為佢哋兩個外型相襯，不斷飾演情侶，係公認銀幕上金童玉女。由《伊豆舞娘》開始，幾年間佢哋一共拍咗成十幾套電影，平均係每年兩套，另外重有百幾集電視劇。佢哋兩個最初係地下戀，假戲真做，戲假情真。山口百惠二十歲個年，三浦向佢求婚。山口答應，同時話結婚之後會完全離開藝能界，專心相夫教子。當時山口百惠喺日本以至東亞，已經紅到發紫，Fans 無數，事業正處巔峰。佢嘅急流勇退決定，引起全國一陣騷動。1980年10月5號最後一場東京武道館演唱會，山口百惠著一襲全白歌衫，响現場觀眾歡呼聲中含淚唱完引退之歌**さよならの向こう侧** （在另一方再見）。將支白色嘅咪，放喺舞台中央地下，响This is my Trial 音樂之中，慢慢步出舞台。呢幕告別式，成為一代經典。山口百惠喺1980年11月19號同三浦友和登記結婚，證婚人係宇津井健（即係佢眾多《赤色系列》電視劇中嘅老豆）。結婚後山口百惠真係做到完全隱退，從此唔再公開露面。但係大家依然對佢嘅生活好有興趣，幾十年來不停有狗仔隊追踪偷拍佢一家。日本嘅八卦雜誌，只要有山口百惠嘅新聞，都會起紙。之後佢生咗兩個仔，大仔三浦祐太朗同二仔三浦貴大。而家兩個仔都已經成人，大仔以**ユウ**為藝名喺樂隊Peaky SALT入邊擔任結他手同主唱嘅職位，二仔係演員。山口百惠同三浦友和，亦經常被選為日本名人模範夫婦。

## 參考資料

## 出面網頁
* 公式サイト - （ソニーミュージック）
* ソニーミュージック特設サイト
* 百恵回帰〜山口百恵の8年間〜 - 当時のディレクター・川瀬泰雄へのインタビュー等

類:日本女演員
兆麟苑

**兆麟苑**係香港嘅一個居屋屋苑，喺新界屯門青山灣同老鼠洲之間嘅填海地上面，近友愛邨及安定邨，喺1993年入伙，總共有12棟樓。

## 座數

## 參考
灰羽連盟

**灰羽連盟**係一套2002年日本嘅13集動畫片，以安倍吉俊嘅同人誌作品『オールドホームの灰羽達』（灰羽之鄉）系列為基礎做成動畫。

## 原作
* 1998年冬 灰羽連盟（繪本集）
* 2000年夏 オールドホームの灰羽達 １巻（漫畫）
* 2001年夏 オールドホームの灰羽達 ２巻（漫畫）
* 2002年夏 灰羽せいかつ日誌（灰羽生活日誌）（設定集）
* 2002年冬 オールドホームの灰羽達 番外編（漫畫）
陳鴻烈

**陳鴻烈**（英文名：Chan Hung Lit，），原本姓周，上海出世，係1960同埋1970年代國語片性格演員，演反派一炮而紅。曾經創辦電影公司，導演電影；陳鴻烈生前嘅亦係無綫電視當做過甘草演員。

## 生平
陳鴻烈出身喺一個有錢人屋企，有11個兄弟姊妹同埋有11個工人跟身照顧，住喺上海華山醫院附近一座私人大宅。1949年因國共內戰同阿媽走難去咗香港，開始由姓周改跟阿媽姓，即係姓陳。

陳鴻烈曾經係喺1962年佢哋進走入邵氏嘅「南國訓練班」，畢業之後並簽約邵氏演戲。由於佢外形關係，多數都做反角。1966年佢憑住《大醉俠》呢部電影走紅。六十年代佢多數都拍電影，當其時佢最風光嗰陣，曾經揸過寶馬房車同埋一啲古董車。

陳鴻烈曾經喺1970年代開辦咗電影公司，之但係幾年間就蝕咗足足五百萬咁多。1974年同當時簽約邵氏嘅花旦潘迎紫結婚。但其間成日都爆出負面新聞。潘迎紫成日公開指責陳鴻烈唔畀家用又花心，最後搞到喺1979年離婚。由於負面新聞多，無人再搵佢拍戲，1980年代陳鴻烈決定退出演員生涯，開始做其他生意。

陳鴻烈本來唔打算再踏足影視圈，但喺係1993年佢生意伙伴打算結束生意，咁啱台灣有人搵佢復出，結果順理成章再踏足影視圈。好似當時候大受歡迎嘅台灣劇集《包青天》，陳鴻烈就演過好幾輯。

陳鴻烈曾經喺1995年加入無綫，曾拍過《聊齋》同埋嘅《笑傲江湖》等，但只係效力咗第一年就聯同TVB走人，2003年佢再返番無綫電視，呢次佢以甘草演員嘅以仍身份演出。

2009年11月24號，佢喺無綫拍緊《畢打自己人》期間心臟病穾發性昏迷送院，喺將軍澳醫院經送院搶救後延至夜晚7點11分證實不治更走咗，享年66歲。當時傳媒就報道，陳鴻烈喺猝死前一星期已經開工超過69個鐘，但佢嘅底薪只有每月港幣3,000蚊。陳鴻烈嘅逝世，亦引起一啲人對年長演員嘅工時同保障問題嘅關注，同埋關於無綫電視演員待遇爭議嘅討論。

## 作品
### 電視劇
#### 無綫電視
* 楚留香（1979）
* 聊齋（1995）
* 笑傲江湖 飾 左冷禪（1996）
* 金枝慾孽（2004）
* 火舞黃沙 （2006）
* 同事三分親 飾 言英明（2007-2008）
* 珠光寶氣 飾 宋世萬
* 畢打自己人 飾 閆器（2008-2009）
* 飛女正傳 飾 容伯駒（2010，較早前拍）
* 天與地（2011）

#### 其他
* 包青天（1993）
* 保鏢（1997）
* 少年英雄方世玉（1999）

### 電影
* 1964年 玉堂春 / The Story of Sue San 
* 1965年 小雲雀 / The Lark
* 1966年 大醉俠 
* 1968年 青春鼓王
* 1969年 死角
* 1970年 武林風雲
* 1975年 玉蒲團

## 參考

## 出面網頁
* 
* 

鴻烈
南山區 (深圳)

**南山區**（）係深圳六個市轄區其中一個，位置喺深圳經濟特區範圍入邊，夾喺寶安區同福田區之間，同香港嘅元朗區隔住後海灣。

喺南山區有多種類型嘅公園，比如話文化主題公園錦繡中華、深圳歡樂谷同世界之窗，另外呢個區嘅蛇口街道係最受外國人歡迎嘅地方，有好多外國人喺呢度做嘢，其中有四分之一係開酒吧同餐廳。

## 行政區劃
* 南頭街道
* 南山街道
* 沙河街道
* 蛇口街道
* 招商街道
* 粵海街道
* 桃源街道
* 西麗街道

## 教育
* 月亮灣小學
* 南油小學
* 南山小學
* 南園小學
* 向南小學
* 南山實驗小學
* 前海小學
* 荔香中學
* 珠光小學
* 南頭中學
* 蛇口中學
* 華僑城中學
* 北京師範大學南山附屬中學
* 深圳大學
* 南山外國語學校
龍崗區

**龍崗區**（）係深圳六個市轄區入邊最大嘅一個，位於深圳嘅東北部，同寶安區、羅湖區重有鹽田區相鄰。2010年，國務院批准將寶安區同龍崗區劃入深圳經濟特區，將特區範圍擴大至深圳全市，並於7月1號實施。

因為呢個區嘅民工好多，而且有啲人重係住喺其他區，淨係喺呢度做嘢，人口嘅流動就好大，所以冇辦法統計到好準確嘅居住人口數據。

布吉街道有一個油畫村叫大芬村，入邊有好多人畫畫同賣畫，因為呢度有好多仿西洋油畫作品而喺國際有名。

## 政區
而家龍崗區下邊有11個街道，仲有3個街道由大鵬新區管理。

* 龍崗街道
* 寶龍街道
* 龍城街道
* 橫崗街道
* 園山街道
* 布吉街道
* 吉華街道
* 平湖街道
* 坪地街道
* 坂田街道
* 南灣街道
* 葵涌街道
* 大鵬街道
* 南澳街道
建生邨

**建生邨**係香港一個公共屋邨，位於屯門西北部，1989年入伙。

建生邨包括四座Y4型樓宇，即康生樓、樂生樓、泰生樓同埋裕生樓，住宅單位共700個。

建生邨屬於租者置其屋計劃嘅屋邨，同一大廈內，有啲單位已經賣咗，其餘嘅係租住單位。已經賣咗嘅單位由嘉怡物業管理有限公司負責管理，而租住單位就由業主香港房屋委員會處理管理事宜。

## 出面網頁
*官方網頁
2003年屯門公路雙層巴士失事

**屯門公路雙層巴士失事**係宗2003年7月10號喺香港屯門公路發生嘅嚴重交通意外，一架雙層巴士飛出天橋，造成21死20傷，死者包括巴士司機。呢宗車禍係香港開埠以來死得人最多嘅車禍。

## 經過
2003年7月10號朝早6點15分，一架載咗40名乘客嘅Neoplan Centroliner雙層冷氣巴士（AP69，JU4667）行緊九巴265M線開去天恆邨，由麗瑤邨開出嗰日頭班車，去到朝早6點半左右，巴士駛至屯門公路汀九段橋面時，喺快線有一架客貨車突然切入中線，使正喺中線嘅一架貨櫃拖架被迫轉入慢線閃避，貨櫃拖架繼而撞向行緊慢線的嘅雙層九巴，巴士車尾泵把被扯甩，巴士然後撞斷高架橋嘅護欄。雖然巴士部份車頭懸空出高架橋後稍為停低，然而，大概90秒後全車突然衝前跌落35米下嘅汀九村山坡翻側。事後，巴士車頭車尾損毀最嚴重，多名乘客被拋出車外或被壓喺殘骸之下，有目擊嘅汀九村村民形容現場情況「似空難多過車禍」。由於衝力猛烈，巴士司機同埋18名乘客當場死咗，另外2名乘客喺醫院經搶救後死亡，其餘傷者中有3人一度危殆，13人情況嚴重。

## 搶救經過
最先報警嘅係住喺巴士墮下位置20米外嘅一戶村民，佢被巴士墮下嘅巨響驚醒後立即報警。村民即時協助救出傷者，亦有好多傷者自行爬出
。

救援人員只可以從青山公路行上意外地點，而救援期間要用重型設備去剪開殘骸救人，增加救援嘅困難。事件中由於死傷者太多，當局首次喺大型災難現場設置臨時停屍間充氣帳蓬安放遺體。

事件中消防處共派出133名消防員、15架救護車、兩架流動醫療車，民安隊派出4隊攀山拯救隊，另外警務處派出百幾名警員，合共三百幾人到場搜救。

死傷者分別送到屯門醫院、仁濟醫院、瑪嘉烈醫院同埋明愛醫院。由於意外空前重大，各間醫院都採取災難應變措施。

警方喺應變中更啟動「重大事件調查及災難支援工作系統」，同時緊急設立一個「災難查詢中心」畀家人查詢死傷者同協調救援工作。

當時嘅行政長官董建華即時去到車禍現場視察救援行動，並下令全力徹查意外原因，之後去瑪嘉烈醫院探傷者。

## 意外調查
意外發生後，警方扣留貨櫃拖架，並將巴士殘骸吊起回收作調查。警方後來喺屯門公路意外現場，用失事嘅貨櫃拖架同埋同失事巴士同型號嘅車做實驗，以重組當時情況及嘗試搵出當時兩架車嘅車速

。除此以外，有關方面更將香港嘅退役雙層巴士運去北京進行護欄的撞擊測試，試驗護欄喺雙層巴士撞擊下嘅損壞情況。

意外引起公眾關注，因此行政長官委任獨立專家委員會調查事故，但委員會唔會追究責任，而只會提出建議防止同類意外
；另外立法會亦曾經就車禍展開特別會議討論。

## 意外原因
### 司機
喪生嘅九巴車長**陳運年**，41歲，入職6年，駕駛紀錄良好；265M線喺2001年一開，佢就揸嗰條線，故此應該好熟嗰條線
。佢喺意外前兩日放完例假，加上意外時佢啱啱開工冇耐，故此相信事件唔涉及體力不支或疲勞
。死者老婆冇做嘢，大女11歲，細仔5歲。

九巴工友指死者為人和藹可親，而且死者屋企貼滿晒公司發出嘅安全獎狀及服務獎狀，而公司只會喺員工成年冇意外紀錄或被投訴，至會出獎狀，可見佢服務及駕駛安全紀錄都唔錯。

另一名出事司機係貨櫃車拖頭司機**李秋榮**，53歲，於2002年至事發期間先後有三次涉及違反交通條例嘅案底，事發時揸緊貨櫃車行中線，聲稱當時尾隨一架客貨車突然切出中線，需要閃避而撞向事發巴士
。呢次車禍後至第一審期間，貨櫃車拖頭司機再有兩次涉及違反交通條例嘅案底。

### 車
事發後，貨櫃車拖頭司機李秋榮就事件承認：用一架車身及配件並非喺良好及可使用狀態嘅車、用一架懸掛系統並非保持有效運作嘅車輛、以及駕駛未獲發有效牌照嘅拖架三條罪
。

### 馬路設計
事發後政府成立「屯門公路交通事故獨立專家小組」調查屯門公路嘅安全性，同年12月5號發表嘅報告指出屯門公路有啲地方未達現行標準，但基本上條路係安全，出事地點設計並冇唔妥。專家小組報告內指出，1970年代設計、1983年落成嘅屯門公路好多地方未達到事發時嘅道路安全標準，包括部份路段嘅最高坡度高出近一倍、彎位太急、行車線闊度比標準窄、路肩只得1.5米等
。

## 判決
事後，涉案貨櫃車司機李秋榮被控危險駕駛罪，2005年7月29號，區域法院判佢危險駕駛導致他人死亡罪名成立，入獄18個月、罰款13,500元，及停牌2年。李秋榮不服裁決提出上訴，於2006年2月20號，高等法院上訴庭三名法官一致裁定，由於原審法院忽略咗部分重要法律觀點，判李秋榮上訴得直，改判較輕嘅不小心駕駛罪，判監5個月。由於條罪最高刑罰係監禁6個月，而李秋榮已經坐咗7個月監，所以即時獲釋，但停牌刑罰冇變。法官並強調，雖然被告嘅罪行造成嚴重後果，但唔代表被告嘅罪責特別嚴重。唔少傷者、死者家人甚至係事發現場嘅村民都對第一審裁決及上訴裁決不滿。

## 其他嘢
*由於車禍死傷者涉及多名天水圍中小學教師，香港教育專業人員協會喺車禍翌日發動「屯門公路車禍全港學校教職員募捐大行動」，行動喺同年9月30號完，籌到超過110萬捐款。
*事發後九巴發放港幣30,000蚊慰問金畀死者家屬及傷者，並喺同年7月16號喺荃灣西方寺舉行一場法事超渡亡魂。
*出事巴士事後被運去位於大嶼山小蠔灣嘅龍運巴士車廠，並且因損毀嚴重而報銷。巴士殘骸一直擺到2008年11月至拆毀。

## 參考

## 出面網頁
*屯門公路嚴重交通事故21死20傷
*事後成立的專家小組表示屯門公路安全
*香港・バス事故（2003年7月10日）写真をクリック
*高速道路からバス転落、21人死亡20人負傷－香港

類:九龍巴士
類:汀九
緬甸遠征軍特種部隊

**緬甸遠征軍特別部隊** ，正名**遠程滲透組**，特種作戰部隊，英軍同英屬印度軍隊之下，一九四三年到四四年間，第二次世界大戰緬甸戰役期間作戰。

英國陸軍組成緬甸遠征軍特別部隊，突襲日軍，特別做遠程滲透目攻擊日本軍隊同設施。

部隊特色，長途跋涉穿越極其艱難地形。

部隊別名用咗獅緬甸文ခြင်္သေ့，英文變成Chindits。

## 睇埋

* 香港志願連：參與緬甸戰役突擊任務嘅英屬香港部隊

## 攷
鹽田區

**鹽田區**係深圳六個市轄區其中一個，喺深圳東南邊，深圳經濟特區範圍內，夾喺羅湖區同龍崗區之間。

喺鹽田區嘅沙頭角，有明思克號航空母艦擺喺主題公園入邊，作為一個旅遊景點，被人參觀。

## 行政區劃

* 梅沙街道
* 鹽田街道
* 沙頭角街道
* 海山街道

## 交通
有人建議起深圳地鐵8號綫嚟服務呢一區。
悅湖山莊

**悅湖山莊**係香港屯門嘅一個大型屋苑，近屯門碼頭同埋兆禧苑，係居者有其屋私人機構參建居屋計劃嘅第14期丙同第15期甲。呢個屋苑由15棟樓組成，提供3,890個單位，喺1994年落成。

## 設施
*呢個屋苑裏有購物商場
*近輕鐵兆禧站，屯門碼頭
*近幾間中小學校，包括南屯門官立中學、劉德容小學

## 座數

## 參考
天龍八部 (小說)

《**天龍八部**》係金庸喺1963年寫嘅武俠小說，分為八冊，三個部分。以段譽、喬峰(蕭峰)、虛竹三人嘅生平事蹟為內容。
明思克號航空母艦

**明思克號航空母艦**係前蘇聯海軍嘅航空母艦，之後1978年到1994年又屬於俄羅斯海軍。1995年被當做廢鐵賣咗畀韓國一間公司，然後船上嘅武器系統、驅動系統同埋通訊系統都拆晒，1998年韓國公司又轉手賣畀咗中國嘅深圳市明思克航母世界實業有限公司，8月明思克號運到深圳，之後經過改造，成為深圳沙頭角軍事主題公園嘅景點，畀人參觀。

## 參考
美樂花園 (香港)

**美樂花園**係香港新界屯門嘅一個私人機構參建居屋屋苑，喺青山灣填海區，近蝴蝶邨，總共有十棟樓，喺1984年起好，係屯門碼頭區第一個居屋屋苑。佢係香港房屋委員會第一個及唯一一個「中等入息家庭房屋計劃」屋苑。

## 座數

## 參考
光明區

**光明區**（）係深圳一個市轄區，喺2007年5月31號由原來屬於寶安區嘅公明街道同光明街道先劃成咗，最初係功能區。2018年5月25號改為市轄區。

## 政區
而家光明區有6個街道：光明街道、公明街道、新湖街道、鳳凰街道、玉塘街道同馬田街道。

## 參考
深圳經濟特區

**深圳經濟特區**係中華人民共和國第一個經濟特區，1980年5月成立，包括福田區、羅湖區、南山區同埋鹽田區，佔地493平方公里。

深圳習慣叫特區範圍做「關內」，而特區範圍之外嘅，包括寶安區、龍崗區同光明新區、坪山新區就叫「關外」；由「關外」入特區叫「入關」，反之係「出關」。
坪山區

**坪山區**（）係深圳嘅一個市轄區，由坪山街道、坑梓街道同原深圳市大工業區嘅區劃組成，原來屬於龍崗區，2009年6月30號由龍崗區劃出成立咗坪山新區。2016年10月19號改為市轄區

## 政區
而家坪山區有6個街道：坪山街道、馬巒街道、碧嶺街道、石井街道、坑梓街道、龍田街道。

## 參考
翠寧花園

**翠寧花園**（）係香港新界屯門嘅一個私人機構參建居屋屋苑，起喺青山灣填海地上面，近友愛邨、豐景園、兆麟苑同埋安定邨，總共有六棟樓，喺1991年起好。

## 座數

## 參考
林村河

**林村河**（**Lam Tsuen River**）係香港一河，喺新界大埔，水源自大帽山同觀音山，自林村谷出大埔海，經林村各圍村，近康樂園屈入大埔新市鎮出海。條河係香港僅存嘅大型低地河，流域大，範圍約莫有十八平方千米半，分水嶺為林村谷羣山。佢支流有社山河，同喺谷地。林村河生物品種繁多，包括稀有動物香港蠑螈。行政上，林村河成個流域都喺大埔區。

由於啲水要輸入船灣淡水湖，喺三渡坑有尼龍壩閘住啲水，對上嘅水質受到監察同保護。平日壩下水少，只淨一條水坑，直至去錦山村、錦石新村同太和邨一段，海水潮汐漲退匯合，變得充盈。有暴雨時，尼龍壩先至會放水。

## 水流
林村河上游，由梧桐寨瀑布開始，流經林村谷，落到中游流，經寨乪、馬蒲尾村同坪朗等農地。中游上半段起咗條60米闊嘅堤壩，毀壞咗天然生態，同埋原有嘅河床。而中游下半段，流經林錦公路側邊。下游起自林錦公路交匯處，去到大埔頭抽水站，呢處有條人造纖維整嘅充氣水壩，控制流量。水站周圍係梅樹坑公園。過梅樹坑就係大埔頭，由此入大埔新市鎮。佢經過帝欣苑、錦石新村，再過太和邨同大埔市中心，最後喺廣福邨滙合大埔河，喺元洲仔以北，流入大埔海。

## 史
遠古時林村河並唔係流入大埔海，而係過今日圍頭村一帶屈北，經麻笏河，出梧桐河，出深圳河，流入后海灣。由於平原沖積，水道跟年月變化，因而改道，流入大埔海。

林村河原本喺家下廣福橋附近，就流入大埔海。喺1970年代，大埔新市鎮發展，大埔海近大埔呢邊，就填晒海。因此，林村河就改成人工河道，畀人拉長到去廣福邨先出海。並且，響廣福邨附近，同另一條畀人拉長大埔河匯合，變成今日咁樣。

## 堰

堰，當地土話叫陂頭，用來閘住啲水，留起並且引水入田。以往多人種田，要用好多水，村人就閘起啲。

## 橋

林村河近大埔，因為河面較闊，以前係靠艇渡河。英國人1898年得到新界，就響大埔起大埔公路，連帶起橋過河。條橋重建，叫廣福橋。因為當時將大埔公路響大埔市一段，改名叫改廣福道。後尾新市鎮發展，條橋柝咗，馬路改道。廣福橋重新起過變人行橋。

林村河大埔一段，響大埔新市鎮發展期間，約莫1984年到1992年，起咗有五座行人橋過河，橋身外貌似唐人建築。佢哋分別係錦石橋、錦和橋、太和橋、廣福橋同寶鄉橋。


File:HK_LamTsuenRiver_TaiPoTau.JPG|近大埔頭抽水站一段
File:HK_LamTsuenRiver_TaiPoTauNylonDam.JPG|充氣水壩


## 睇埋
*城門河
*山貝河
*屯門河

## 出面網頁

* 大埔林村河淤泥積存異味四散
* 渠務署保護林村河不力
* 探索林村河源頭
* 綠色力量 - 從「河」而來教育計劃：林村河
* 小工程，大改善 － 林村河改善工程
次 (天文)

**次**，或者叫**星次**，係將天空黃道附近，劃做十二等份，所以叫**十二次**或者**十二星次**。呢種分法，同西洋黄道十二宮類似。十二次分別係星紀、玄枵、阪訾、降屢、大梁、實沈、鶉首、鶉火、鶉尾、壽星、大火、析木順序循環。

十二次同十二宮唔同嘅地方，就係十二宮以春分點嘅牡羊座起頭，而十二次無話邊個行頭，只要順序就得，通常畫成圓圈。

十二次約莫同十二宮對應如下：
*大梁，牡羊座到金牛座
*實沈，金牛座到雙子座
*鶉首，雙子座到巨蟹座
*鶉火，巨蟹座到獅子座
*鶉尾，獅子座到室女座
*壽星，室女座到天秤座
*大火，天秤座到天蠍座
*析木，天蠍座到人馬座
*星紀，人馬座到摩羯座
*玄枵，摩羯座到寶瓶座
*阪訾，寶瓶座到雙魚座
*降屢，雙魚座到牡羊座

舊時會紀錄行星，尤其係歲星，即係木星響十二次嘅位。

十二次亦用來分野，有十二國。

## 註
澤豐花園

**澤豐花園**（**Affluence Garden**）喺香港屯門北部屯門河旁邊，青松觀路33號，1989年起好，係香港房屋委員會居者有其屋第10期甲同第10期乙嘅私人參建居屋計劃屋苑，由佳定物業管理有限公司管理。屋苑起咗5座住宅樓宇，每層有12個單位；總共有2208個單位。每座大約有37層，佢裏面有樓高4層嘅獨立商場，提供熟食街市、幼稚園同埋托兒所等等設施，此外，屋苑亦有幾個休閒地區同康樂設施，例如園藝觀賞水池、滾軸溜冰場、排球場、羽毛球場同幾個兒童遊樂場等。單位建築面積由44米至61米不等；實用面積為42米至55米不等。

### 座數

### 商舖
*街市
*華潤萬家超級市場
*商場
*基督教屯門靈光堂
*仁愛堂專業培訓中心(澤豐)

### 附近建築（公共設施）
*屯門鄧肇堅運動場
*大興體育館
*賽馬會仁愛堂游泳池
*屯門醫院
*屯門青山醫院
*銀圍休憩公園
*屯門河畔公園

### 附近建築（屋苑）
*卓爾居
*屯門醫院宿舍

### 學校
*保良局蔡冠深幼稚園
*中華基督教會譚李麗芬紀念中學

### 附近街道／橋
*澤豐街
*青松觀路
*澤豐橋

### 交通
*輕鐵
**澤豐站（原本叫做河景站，屋苑起好之後改名）
***，友愛–天逸 
***，屯門碼頭–元朗
**銀圍站
***，屯門碼頭–田景
***，屯門碼頭–元朗
*小巴
**42，屯門市中心–青磚圍
*巴士
**要行去大興巴士總站
**或者去紅橋，新墟巴士站

## 連去
* 房委會澤豐花園資料
* 佳定物業澤豐花園資料

## 參考
壽星 (搞清楚)

**壽星**係唐字，可以指：

*壽星，神祇。
*壽星 (次)，十二次之一。
*壽星仔 (漫畫)。
*老人星，船底座嘅恆星。
景峰花園

**景峰花園**係香港新界屯門青山公路（新墟段）嘅一個私人機構參建居屋屋苑，近輕鐵景峰站，總共有五棟樓，喺1985年起好，由香港房屋委員會同新世界發展夾埋起。

## 座數

## 參考
圖坦卡門

**圖坦卡門**（，埃及文：**twt-ˁnḫ-ı͗mn; tVwa:t-ʕa:nəx-ʔaˡma:n**，）係古埃及新王國時期第十八王朝嘅一位法老，響公元前1334年到前1323年在位。

## 祖先

## 睇埋
*埃及法老一覽
*法老嘅詛咒
官富

**官富**係舊地名，大概等如而家香港九龍東一帶，亦係觀塘區個名嘅來源。

南宋初年朝廷響南海郡東莞縣東南，而家九龍灣沿岸一帶，起咗個叫「**官富場**」嘅官方鹽場。鹽場響隆興元年（1163年）曾經廢咗，但後尾又恢復番。南宋末年，宋端宗同宋帝昺向南逃難時，曾經響官富場嘅一嚿大石唞過，後世叫做宋王臺。

南宋亡後，元朝朝廷將「官富場」改名做「**官富巡司**」，明朝朝廷再將佢改名做「**官富巡檢司**」。清朝康熙元年（1662年），朝廷實行遷界令，「官富巡檢司」廢咗。就算之後遷界令喺康熙八年（1669年）取消，但識煮鹽嘅人都走嗮，所以最後都恢復唔番。
大元

**大元**，漢族史學家會叫佢做**元朝**，歸類為中國史上一朝。該國由蒙古族阿頭忽必烈響1271年立國，並響1279年滅咗南宋。元朝領土西到新疆，南到緬甸同越南北部，東到鄂霍次克海，北到貝加爾湖。1368年，元朝俾朱元璋嘅明朝趕出中原，1402年冇埋個國號。

## 國號
「大元」國號出自《易經·乾卦》「**大**哉乾**元**，萬物資始，乃統天」。大元係中國史上頭一個將「大」字放落正式國號入面嘅大一統王朝，除咗之前只統治華北地區嘅大遼同大金之外，其他各朝嘅「大」字（譬如「大唐」）都係尊稱，唔算正式國號。

喺蒙古話裏面，呢個國家嘅國號係「**大元大蒙古國**（）「**大元國**」（）或者被叫做「**大元嘅大蒙古國**」（）。

## 歷史
元朝嘅歷史係可以追溯到成吉思汗嗰時。嗰個時候蒙古人勢力越嚟越大，之後消滅咗金國，重三次西征，一度走到東歐。於是乎就出咗一個橫跨歐亞嘅大帝國，係人類史上最大。

之不過由於範圍太大，後尾元朝能夠控制到嘅就剩低東亞一帶。元朝喺1279年消滅咗南宋，重三度出兵日本同攻打真臘（柬埔寨）、爪哇，之不過都失敗咗。

由於元朝要管嘅民族好多，所以種族之間嘅問題一直困擾住元朝。忽必烈最初起用劉秉忠、許衡、姚樞等等漢族人，之但係好多外族人唔服，所以又用咗阿合馬同桑哥呢啲外族人。呢兩個人專門整頓財政，但佢哋都因為得罪咗漢人，而俾漢人陷害而死。

元朝喺忽必烈過身之後越嚟越亂，差唔多個個皇帝都短命，而每一次新皇帝登基都有權力鬥爭。1368年江南一帶民變多多，中央同地方都有內鬥，最後元朝俾朱元璋嘅明朝趕出中原。

## 經濟
元朝嘅農業產量已經有好大進展。好似棉花就係喺元朝嗰陣傳入嚟中國，重開始廣泛種植。由於蒙古人傳統上以畜牧為主，經濟單一，成日需要商品交換，所以元朝都好重視商業。嗰陣時元朝延續南宋嘅紙幣流通制度，係中國歷史上第二個完全以紙幣作為流通貨幣嘅朝代，比歐洲早400幾年。

## 文化
元朝興元曲，主要代表人物有關漢卿、白樸、馬致遠同鄭光祖，佢哋四人合稱「元曲四大家」。

係藝術方面，元朝主要作品有黃公望嘅富春山居圖。

元朝以藏傳佛教為國教，其餘宗教有木速蠻教，也里可溫教，喇嘛教。秘密宗教有明教同白蓮教。

科學方面，元朝最出名嘅科學家係郭守敬。

## 參考
佛堂門

**佛堂門**係香港一個海峽，響新界西貢區東南面，北佛堂（大廟灣）同南佛堂（東龍洲，又叫南堂島）之間。

佛堂門古時係廣東水上交通要道之一。南宋慶元六年（1200年），佛堂門起咗個海關，而家重有古稅關遺址。

明朝中葉，廣東沿海有三路巡海備倭官軍，其中嘅中路「自東莞縣南頭城，出佛堂門、十字門、冷水角諸海澳」，佛堂門係其中一個防禦範圍。天啟二年（1622年），荷蘭東印度公司軍艦闖入佛堂門，當時嘅新安縣知縣陶學修帶住軍民將荷蘭人擊退。

北佛堂嘅佛堂門大廟主奉天后，係香港最古老嘅天后廟。

## 睇埋
*南堂門（藍塘海峽）
北佛堂

**北佛堂**（IPA：[pɐk fɐt tʰɔŋ]）係香港一個海灣，響新界西貢區清水灣半島南面。個灣響正佛堂門北面，所以叫北佛堂。佛堂門大廟亦都響呢個灣，所以又叫**大廟灣**。

佛堂門大廟後面有大廟灣刻石，係香港法定古蹟。

## 交通
* 新界區專線小巴16線（寶林↔布袋澳）

## 參考
南佛堂

**南佛堂**，又叫**南堂島**，而家多叫**東龍洲**或**東龍島**，係香港一個島，響新界西貢區清水灣半島南面。個島響正佛堂門南面，所以叫南佛堂或者南堂島。島南面嘅海峽，自然就叫做南堂門（而家通常叫藍塘海峽）。

## 名勝

島上有史前石刻（東龍洲石刻）。北宋時，東龍洲上有石塔。重有清代康熙末年起嘅東龍洲炮台，古時係重要軍事據點，炮台起喺島東北面為防海盜，炮台後面嘅崖壁係攀石熱點，附近有露營地方。

## 交通

得星期六、日同公眾假期有街渡來往市區，平日冇船到，人迹罕至。

## 歌曲、傳媒表達嘅東龍島
#《島的故事》1981年 《牛仔的一家》
#百載鑪峰1982年版第一集由"由炮臺遺址說起"。所以該集開頭有當時東龍洲炮台嘅片段。

## 註

## 參考
街道辦事處

**街道**（）係中國大陸嘅行政分區，喺市轄區或者唔設區嘅市下，相當於鄉鎮一級嘅行政區劃單位。

**街道辦事處**負責管理街道，簡稱**街道辦**、**處**、或**街辦**，係人民政府嘅派出機構，一般係設區嘅市嘅市轄區同唔設區嘅市先會有街道辦事處。

行政區劃個名通常係地方名加「街道」；個管理單位個名就係地方名加「街道辦」，比如話梅林嗰度嘅政區叫梅林街道，管理呢個範圍嘅單位叫梅林街道辦。
佛堂洲

**佛堂洲**，又叫**佛頭洲**，舊時香港一島，近新界清水灣半島南便，因將軍澳新市鎮填海，同填地相連。島上嘅佛頭洲稅關遺址係法定古蹟。
茂伊島

**茂伊島**（**Maui**）係夏威夷群島第二大島，響夏威夷島西北面，有1,883平方公里咁大，而家由美國夏威夷州茂伊縣管。
林則徐

**林則徐**（，），字**元撫**，福建侯官人，係大清後期政治人、思想家同詩人；官拜一品，做過湖廣總督、陝甘總督同雲貴總督，兩度受命做欽差大臣；以主張嚴禁鴉片而出名，曾經執行「虎門銷煙」，但間接導致第一次鴉片戰爭。

## 生平
林則徐祖籍福建省福清市海口鎮岑兜村，福建侯官左營司巷林氏北院後祖室出世，佢阿爸林賓日，阿媽陳帙。

四歲，佢阿爸帶佢入學寮識字，七歲便能讀冊。十二歲，孔廟選佾生，佢獲選。

十四歲，考上秀才；同一年，同鄭大模個女鄭淑卿訂婚。

嘉慶九年（1804年）鄉試，考中舉人，名列第二十九名。

嘉慶十六年（1811年）考中進士，殿試名列第二甲第四名。

嘉慶十八年（1813年）五月初九，入翰林院庶常館，任庶吉士。

嘉慶二十一年閏六月初十（1816年8月1號），離翰林院，赴南昌任考官。

## 參考

## 出面網頁

* 林则徐祠堂（福州話解說）
* 林則徐紀念馆

類:大清官員
類:福州人
墨西哥城

**墨西哥城**（）係墨西哥首都，亦係墨西哥政治、經濟同文化中樞。2020年墨西哥城嘅人口超過920萬人，係世界上其中一個人口稠密嘅都市。

## 交通

### 機場

墨西哥城國際機場係墨西哥城嘅主要機場（IATA 機場代碼：MEX），亦都係墨西哥航空嘅樞紐（Skyteam）。費利佩·安赫萊斯國際機場（IATA 機場代碼：NLU）係墨西哥城嘅第二機場，喺2022年開放，由前聖盧西亞空軍基地重建而成。呢個機場位於墨西哥州嘅蘇姆潘戈，距離墨西哥城歷史中心以北偏東北，開車可以到達。

### 系統綜合交通
喺2019年，平面設計師蘭斯·韋曼被邀請創建一個多模式公共交通系統嘅整合地圖；佢呈現咗一個新嘅綜合交通系統標誌，描述咗八種唔同類型嘅交通工具。政府首長克勞迪亞·謝恩鮑姆話呢個品牌將會用嚟支持一個新嘅單一付款卡，令公共交通嘅收費系統更加方便。

### 地鐵

墨西哥城由墨西哥城地鐵服務，呢個嘅地鐵系統係拉丁美洲最大嘅。第一段係1969年開放，而家已經擴展到12條線，195個車站，每日運送4.4百萬人次。

### 市郊鐵路

市郊鐵路市郊鐵路為都市區提供服務，超出咗地鐵嘅範圍，唯一條線路提供去特拉爾內潘特拉同夸烏蒂特蘭伊斯卡利嘅服務，而未來仲會有其他線路，例如查爾科同拉巴斯。

除咗地鐵，仲有其他電動交通，例如幾條墨西哥城無軌電車路線同索奇米爾科輕軌，兩者都由電動運輸服務營運。市中心嘅最後一條電車（電車或者叫*[[:es:Tranvía|電車]]*）喺1979年關閉。

### 巴士

墨西哥城有一個廣泛嘅巴士網絡，由公共巴士、快速公交同無軌電車組成。

### 道路
墨西哥城擁有龐大嘅道路網絡，私人車輛使用量相當高，2016年估計有超過4百5十萬架車。 墨西哥城有一個環保計劃，叫做今天唔好行（「Hoy No Circula」），未通過排放測試嘅車輛會根據車牌號碼嘅尾數，喺指定嘅日子唔可以行駛，目嘅係減少污染同埋交通擠塞。

### 單車

墨西哥城地方政府負責管理墨西哥城生態單車系統，係北美第二大嘅單車共享系統。呢個系統成立嘅目嘅係促進可持續嘅城市交通，方便居民同訪客使用單車。到2013年9月，呢個系統有276個站，遍佈由歷史中心到波蘭科呢個城市著名地區。喺呢個網絡入面，大約有4,000輛單車供公眾使用，方便市民有效咁穿梭喺城市之間，減少對傳統汽車交通工具嘅依賴。生態單車系統作為一個環保嘅城市流動性計劃典範，反映咗墨西哥城對可持續發展同提升市民生活質素嘅承諾。

## 氣候
墨西哥城喺亞熱帶高原氣候區，四季氣溫變化唔大，年均溫度喺12-16 °C（54-61 °F）之間，全年唔落雪。

## 參考

## 出面網頁
* 
* 
*
麥加

**麥加**（阿拉伯文：**مكّة المكرمة‎**）係沙地阿拉伯麥加省首府，被譽為伊斯蘭教最神聖嘅城，有克爾白同禁寺兩座宗教勝地。

## 歷史

### 伊斯蘭教之前

麥加呢個城市好耐以前就已經存在，2世紀時克勞狄烏斯·托勒密寫嘅《地理學》入面已經有提到佢，當時叫做馬科拉巴。馬科拉巴呢個名嘅由來，據講係源自「神殿」嘅意思嘅「米克拉布」一詞。由此可見，嗰時麥加已經係擺放卡巴天房嘅聖地。當時麥加由朱爾胡姆族作為聖地嘅守護者統治住，到4世紀後期，由也門移居嚟嘅胡扎阿族入侵麥加，奪取咗統治權。5世紀尾，喺麥加附近過住遊牧生活嘅古萊什族嘅庫薩伊同胡扎阿族首領個女結婚，古萊什族取代咗胡扎阿族，掌握咗麥加嘅統治權。之後古萊什族開拓咗一條將印度洋航線運嚟嘅香料等貨物由也門運去敘利亞同地中海地區嘅貿易路線，開始用大規模嘅商隊進行遠距離貿易。為咗確保商隊路線嘅安全，佢哋同阿拉伯半島各地嘅勢力結成聯盟，形成咗以麥加為中心嘅鬆散部落聯合。到穆罕默德出世嘅570年左右，麥加已經有大約一萬人嘅定居人口。雖然喺中東嘅城市中仲算係細，但作為商業城市同廣泛信仰圈嘅中心，麥加正在快速發展緊。

喺穆罕默德出世嘅570年左右，麥加受到咗阿克蘇姆王國嘅屬國希米亞爾嘅入侵。嗰陣時，為咗確保海洋貿易嘅權益，東羅馬帝國想喺紅海到阿拉伯海沿岸地區擴張勢力，佢哋支持同樣係基督教國家嘅衣索比亞嘅阿克蘇姆王國，令希米亞爾臣服，喺阿拉伯半島擴張勢力。希米亞爾入侵麥加嘅目的，可能係為咗摧毀多神教嘅神殿卡巴天房，然後起間教堂嚟對抗薩那嘅基督教會，又或者係想搶奪麥加依靠商業發展而積累嘅財富。希米亞爾軍隊帶住巨大嘅戰象入侵，麥加嘅人驚到冇晒命。但係希米亞爾軍未入到麥加就潰敗咗。《古蘭經》入面講，希米亞爾軍中有人畀雀仔帶嚟嘅石頭擊中，然後生晒疱，疫症就開始蔓延。根據呢個描述，有人推測希米亞爾軍可能係爆發咗天花。據講嗰陣時，麥加嘅古萊什族同胡扎阿族結盟嚟對抗希米亞爾軍。

### 伊斯蘭教嘅誕生

生喺麥加、屬於古萊什族嘅穆罕默德，喺610年喺城市東北面嘅希拉山收到嚟自真主嘅啟示，創立咗伊斯蘭教。但係佢畀古萊什族迫害，喺622年逃到亞斯里布（即而家嘅麥地那）。呢次逃亡叫做希吉拉，伊斯蘭曆就係由呢度開始計起。喺麥地那逗留期間，穆罕默德作出咗好多之後將麥加定為聖地嘅決定。624年，佢將禮拜嘅方向由耶路撒冷改為麥加嘅卡巴天房，喺625年又規定朝覲係穆斯林嘅義務。期間經過巴德爾戰役同吳侯德戰役等，穆斯林喺軍事上越嚟越強。628年，雙方簽訂咗暫時休戰協議，進行咗第一次麥加朝覲，但係因為麥加嘅非穆斯林嘅攻擊，朝覲未能完全進行。但係之後伊斯蘭嘅勢力繼續增長，630年麥加向穆罕默德投降。穆罕默德控制咗麥加之後，將卡巴天房入面所有嘅偶像都剷除咗。由呢個時候開始，麥加就成為咗聖地。632年進行嘅第四次朝覲，確立咗朝覲嘅方法同聖域嘅範圍，成為而家朝覲嘅藍本。

### 聖地

632年穆罕默德過身之後，麥加雖然仲係宗教上嘅聖地，但係喺政治上嘅實權就慢慢失去咗。烏麥爾將政治中心放喺麥地那，到第四任正統哈里發阿里將首都搬到伊拉克嘅庫法之後，麥加同阿拉伯半島就慢慢遠離咗政治中心。到咗10世紀左右，穆罕默德嘅後人，即係哈桑·本·阿里嘅後裔（謝里夫）嘅哈希姆家族就半獨立咁接受外部有力國家嘅保護。到咗13世紀，哈希姆家族通過接受外部嘅總督職位，成為咗麥加嘅太守。到阿拔斯王朝中期為止，麥加嘅統治權都係哈里發掌握住，但係到10世紀尾，埃及嘅法蒂瑪王朝就掌握咗麥加同麥地那嘅統治權。之後艾尤布王朝、馬木留克王朝呢啲埃及王朝都繼續統治住麥加。1454年，明朝嘅鄭和遠洋航海嘅時候，佢嘅分隊仲到訪過麥加（天方）。

1517年，滅咗馬木留克王朝嘅鄂圖曼帝國掌握咗麥加嘅統治權，成為遜尼派穆斯林嘅盟主。之後麥加一直畀鄂圖曼帝國統治住，但係到咗1802年，納吉德嘅豪族沙特家族奉行瓦哈比教派，建立咗第一次沙特王國，佢哋佔領咗麥加同麥地那，仲破壞咗當時麥加入面嘅聖人陵墓。第一次沙特王國仲批評由埃及同敘利亞嚟嘅朝覲團太過奢華墮落，仲唔畀敘利亞嘅朝覲團入境。另一方面，佢哋歡迎其他地區嚟嘅朝覲團。呢個時期麥加嚴格遵守戒律嘅氛圍，影響到伊斯蘭世界各地，例如喺蘇門答臘島南部嘅米南加保地區爆發咗叫做帕德里戰爭嘅宗教戰爭。但係自詡為伊斯蘭盟主嘅鄂圖曼帝國命令埃及總督穆罕默德·阿里喺1813年攻打麥加，將希賈茲置於埃及統治之下。不過到咗1840年，因為第二次埃及-土耳其戰爭嘅失敗，埃及被迫放棄咗希賈茲，麥加再次成為鄂圖曼帝國嘅領土。19世紀中期之後，因為有咗鐵路同汽船等新嘅交通工具，大大縮短咗旅行嘅時間，令到朝覲者嘅人數大幅增加。

### 沙特阿拉伯時代

1908年嘅青年土耳其黨革命之後，被任命為麥加謝里夫嘅哈希姆家族嘅侯賽因·本·阿里開始採取半獨立嘅態度，喺1916年獨立建立咗漢志王國。但係佢畀納吉德嘅蘇丹沙特家族嘅伊本·沙特打敗，麥加畀佢哋佔領咗，漢志王國就併入咗納吉德，成為納吉德同漢志王國嘅一部分。1931年，呢個國家改名做沙特阿拉伯王國。1940年代之後，因為石油帶嚟嘅財富，沙特阿拉伯政府以聖地守護者嘅身份不斷整頓麥加，完善咗城市功能，令到城市持續擴張。

1979年11月20日，一班以馬赫迪（救世主）為首嘅武裝組織佔領咗禁寺。沙特當局喺兩個禮拜之後平息咗事件，但係鎮壓部隊有127人死亡，武裝組織方面有177人死亡，造成咗慘劇。事件嘅主謀畀判咗公開斬首（麥加大清真寺佔領事件）。

2012年，由7座超高層建築物組成嘅麥加皇家鐘樓酒店開業。酒店嘅塔樓係沙特阿拉伯最高嘅建築物，包括尖頂喺內嘅總高度有601米。

## 氣候
麥加係熱帶半乾旱氣候，成年高溫乾燥，日夜溫差比較大。一年入面經常會出現反常天氣型態，譬如夏季嚟自阿拉伯半島或者北非沙漠嘅沙塵暴。麥加無真正意義嘅冬季，最凍月份平均氣溫都接近24°C，成日出現炎熱天氣。而夏季好漫長，4月到10月平均氣溫都超過30°C，平均最高溫更可以超過37°C，中午甚至超過40°C，夜晚氣溫亦好少低過25°C。麥加降雨比較多，全年平均降雨量約莫588毫米，大多數集中喺2月同10月。

## 參考
孟買

**孟買**（馬拉地文：**मुंबई**， *Muṃbaī* ；，），1995年前正式名又稱作**Bombay**（馬拉地文：**बॉम्बे**），舊唐話（廣東話）叫作**望買**，係印度馬哈拉施特拉邦首府，住咗一千三百萬人，係世界上其中一個人口好稠密嘅都市。

## 港

孟買有兩個主要港口，一個係尼赫魯港，另一個就係孟買港。尼赫魯港處理全印度六成嘅貨櫃貨物，而孟買港就主要處理印度西北部嘅傳統貨物，所以可以講孟買地區係印度嘅海上門戶。印度海軍嘅西部艦隊司令部基地同埋造船廠都喺度。

## 交通

孟買嘅公共交通包括孟買近郊鐵路、單軌鐵路、孟買地鐵、BEST巴士、的士、三輪車、渡輪同埋飛機。

孟買近郊鐵路有中央鐵路（CR）同西部鐵路（WR）兩個網絡。中央鐵路以查特拉帕蒂・希瓦吉終點站（印度最多人用嘅車站）做總站，覆蓋市中心、東北部、東南部同埋近郊地區。西部鐵路以教堂門站做總站，主要覆蓋市西部同埋近郊地區。2014年6月8號，孟買地鐵一號綫開通。車廂係中國嘅中車南京浦鎮車輛製造嘅。長途鐵路方面，印度鐵路將孟買同全國各大城市連接起嚟。

BEST（孟買電力交通公司）負責運營市內巴士，覆蓋咗大部分市區。佢哋有雙層巴士同冷氣巴士，市民多數用巴士做短中程通勤。因為鐵路喺長途通勤時可以慳錢，但係短中程通勤嘅話巴士反而平啲。另外，的士（黑黃雙色車身）同三輪車都係市民嘅重要交通工具。

查特拉帕蒂・希瓦吉國際機場位於市中心34公里外，係空中門戶，亦係南亞最繁忙嘅機場。孟買處理咗印度全國25%嘅國內航班同38%嘅國際航班。由日本飛嘅話，全日空（ANA）同印度航空都有由成田國際機場飛孟買嘅直航航班。

## 觀光
英國旅遊指南《Rough Guides》喺2014年公布嘅「全球最迷人嘅20個城市」排名中，孟買市排第5，係亞洲最高排名。

孟買市內嘅主要旅遊景點有：
* 坎黑里石窟群 - 公元前1世紀左右開始建造嘅109個古代佛教石窟寺院群。
* 象島石窟群 - 被聯合國教科文組織列為世界遺產嘅印度教石窟寺院（編號244）
* 尚卡爾石窟
* 印度門 - 高26米，係港口城市孟買嘅標誌。1911年為紀念英國當時嘅國王佐治五世同瑪麗王后訪問印度而建，採用16世紀古吉拉特邦嘅建築風格。
* 泰姬陵酒店
* 查特拉帕蒂・希瓦吉站（前身係維多利亞終點站） - 被聯合國教科文組織列為世界遺產（編號945）
* 喬帕蒂海灘
* 查特拉帕蒂・希瓦吉博物館（前身係威爾斯王子博物館）
* 教堂門（印度西部鐵路總部）
* 馬尼巴文 - 印度國父聖雄甘地由1917年至1934年住過嘅屋。而家變咗甘地博物館。
* 孟買高等法院 - 1878年建成嘅哥特式建築。作為孟買維多利亞哥特式同裝飾藝術建築群嘅一部分，喺2018年被列入聯合國教科文組織世界遺產（編號1480）
* 朱胡海灘
* 國立現代藝術館 - 位於賈漢吉爾公共大廳
* 桑賈伊・甘地國家公園

## 氣候
孟買地處熱帶，瀕臨阿拉伯海，氣候大體可分做兩個主要季節：濕季同乾季。濕季喺5月到10月之間，特點係濕度好高，氣溫超過30℃。喺6月到9月之間，季風帶嚟大量降雨，佔年降雨量2,200毫米嘅絕大部分。乾季喺11月到4月之間，特點係濕度中等，氣溫溫暖到炎熱。喺1月到2月期間，涼爽嘅北風帶嚟寒意。通常全年溫度喺11℃到38℃之間。

## 參考
華盛頓哥倫比亞特區

**華盛頓哥倫比亞特區**（，全名係）係美利堅合眾國嘅首都兼聯邦區域。個名嘅兩部分反映佢嘅雙重身份，華盛頓市（Washington）係首都名，而哥倫比亞特區（District of Columbia）就係聯邦直接管轄嘅區域。華裔美國人通常叫佢做**華府**或者**美京**。

哥倫比亞特區嘅土地來自馬利蘭州同維珍尼亞州。哥倫比亞特區建立嘅時候，波多馬克河北岸包括佐治城（Georgetown, D.C.），華盛頓市（Washington City, D.C.）同埋華盛頓縣（Washington County, D.C.）。1878年，三地合併成「華盛頓」，哥倫比亞特區同埋華盛頓市成為具有雙重政治意義，由同一個政府機構管理嘅同一塊土地。佢嘅英文名入面嘅逗號表明佢嘅雙重含義。哥倫比亞特區建立嘅時候波多馬克河南岸包括亞歷山大縣，寫做亞歷山德里亞縣（Alexandria County, D.C.），但係當地居民一路都反對脫離維珍尼亞，喺當地居民多次請願之後，美國國會喺1846年7月9日通過法案並經過維珍尼亞人民大會批准將波多馬克河南岸嘅土地喺1847年交返畀維珍尼亞。

按《美國憲法》第一章，華盛頓哥倫比亞特區嘅最高權威機構係美國國會，透過華盛頓市政府去管理，所以國會有權推翻地方法律。但係華盛頓市民喺眾議院有一個冇表決權嘅代表，喺參議院冇代表。

「哥倫比亞」係美國舊時個名，而家已經好少用。「District of Columbia」嘅含義係「美國區」。中文翻譯入面通常加個「特」字上去顯示佢嘅特殊地位。

除咗美國聯邦政府機關之外，華盛頓哥倫比亞特區亦係好多國際組織總部嘅所在地，例如世界銀行、國際貨幣基金同埋美洲國家組織。

## 鎮景
### 都市設計

華盛頓D.C.係一個計劃城市，華盛頓市嘅設計有好大程度係由皮埃爾·查爾斯·朗方嘅功勞。朗方係法國出世嘅建築師、技師同城市設計師，最初佢係以軍隊技師身份同拉法葉一齊嚟到美國殖民地。1791年，朗方以巴洛克風格為基礎，設計咗華盛頓市嘅基本規劃。佢設計嘅規劃係由環形交叉路口向外發散開去嘅寬闊街道，重視開放空間同景觀嘅營造。不過，去到20世紀初，朗方嘅設計理念中嘅開放公園同壯觀嘅國家紀念建築，因為貧民窟同亂咁發展嘅建築物而受到破壞，當中包括國家廣場入面嘅火車站。1900年，聯邦議會設立咗一個由參議員詹姆斯·麥克米蘭帶領嘅兩院聯合委員會，專責美化華盛頓D.C.嘅核心地區。呢個計劃後來被稱為麥克米蘭計劃，1901年完成，計劃內容包括整修國會山莊周圍嘅地區同國家廣場嘅景觀、建造新嘅聯邦建築物同紀念碑、清拆貧民窟，仲有興建貫穿全市嘅新公園系統。被委任嘅建築師認為，佢哋嘅任務唔係改動原本嘅設計，而係完成朗方原本意圖中嘅偉大藍圖。

1899年，12層高嘅開羅公寓大廈建成之後，聯邦議會通過咗限制建築物高度嘅法律（《建築物高度法》），規定建築物唔可以高過國會山莊。呢條法律喺1910年被修改，要求建築物嘅高度唔可以超過所面對街道嘅闊度加多20呎（6.1米）。而家，華盛頓D.C.嘅建築物群形態係低矮而廣闊，呢個亦係托馬斯·傑佛遜希望將華盛頓D.C.打造成「低層而實用」嘅建築物同「光亮通風」街道嘅「美國巴黎」嘅理念。因此，華盛頓紀念塔至今仍然係華盛頓D.C.最高嘅建築物。然而，華盛頓D.C.嘅高度限制受到批評，有人認為呢個係導致城市入面廉價住房供應不足同城市擴展現象引起交通問題嘅主要原因。為咗避開華盛頓D.C.嘅高度限制，喺波托馬克河對岸嘅維珍尼亞州羅斯林建咗好多高層建築物。

### 街道
華盛頓D.C.被不平均咁分成四個區（quadrant），包括西北區（Northwest）、東北區（Northeast）、東南區（Southeast）同西南區（Southwest）。呢四個區嘅邊界係由國會山莊向外輻射。所有街道名都有區名嘅縮寫（例如NW等），以顯示街道嘅位置。大部分市區嘅街道係棋盤式布局，東西走向嘅街道以字母命名（例如C Street SW），南北走向嘅街道以數字命名（例如4th Street NW）。由環形交叉路口向外發散嘅街道多數以州名命名，所有50個州嘅名字都包含喺當中。華盛頓D.C.某啲街道尤其值得注意，例如賓夕法尼亞大道連接住白宮同國會山莊，而K街則係好多遊說集團嘅辦公地點。華盛頓D.C.有172個國家嘅大使館，其中57間大使館位於麻省大道（Massachusetts Avenue）一帶。呢條街雖然唔係正式名，但人哋都叫佢大使館路（Embassy Row）。

### 建築

華盛頓D.C.嘅建築款式好多樣化。2007年，美國建築師協會選出嘅「美國建築傑作」排名中，頭10名建築物有6間喺華盛頓D.C.，分別係白宮、華盛頓大教堂、湯瑪斯·傑佛遜紀念堂、聯邦議會大樓、林肯紀念堂同埋越南戰爭紀念碑。呢六間建築都係新古典主義、喬治王朝風格、哥德式同現代建築風格嘅代表作，華盛頓D.C.嘅其他主要建築都係用呢啲風格嚟設計嘅。仲有啲例外，例如用第二帝政風格嘅艾森豪威爾行政辦公大樓（以前叫行政大樓）同美國國會圖書館。

喺華盛頓D.C.嘅市中心以外，建築風格更加多變。「舊城區」（由藍方設計嘅區域）嘅歷史建築主要係安妮女王風格、法國城堡風格、理查森羅馬式、新喬治王朝風格、美術學院風格，同埋各種維多利亞時代風格。喺舊城區入面，19世紀建嘅排屋（Rowhouses）尤其顯眼，多數係聯邦風格或者晚期維多利亞風格。由於喬治城係早過華盛頓市建立，所以呢度有華盛頓D.C.最古老嘅建築物。喬治城嘅老石屋（Old Stone House）係1765年建成，係市內最古老嘅遺址。不過，呢度大部分嘅房子都係1870年代先建嘅，反映當時晚期維多利亞時代嘅風格。1789年成立嘅喬治城大學同周圍嘅建築風格又唔同，佢哋係用羅馬式同哥德復興建築融合嘅設計。

## 氣候
華盛頓屬副熱帶濕潤氣候，四季分明，氣溫變化比較和緩，全年降水分配均勻。

## 參考

## 註
維珍尼亞州

**維珍尼亞州**（），簡稱**維州**，係美國東岸一個州，亦都係美國開國十三州其中一個，首府列治文。

佢仲係中央情報局總部嘅所在地。
大堡礁

**大堡礁**（，）係世界最大珊瑚礁群，響澳洲東北昆士蘭沿岸，有超過2,900座珊瑚礁同900個珊瑚島，全長超過2,600公里，面積超過344,400平方公里，係世界自然遺產。

由於天氣變暖，水溫上升，令到大堡礁珊瑚出現白化現象。如果情況持續，珊瑚礁會消失。

## 概要
大堡礁大到可以喺太空睇到，係全世界最大嘅由生物整出嚟嘅單一結構。不過，呢啲生物係好細好細嘅珊瑚同珊瑚蟲等有機體，數以十億計嘅佢哋聚埋一齊先至形成呢個珊瑚礁。呢個暗礁對維持生物多樣性好重要，所以喺1981年被列為世界遺產（自然遺產）。1997年，CNN將大堡礁列為世界七大自然奇觀之一，昆士蘭州嘅國民信託仲將佢認定為代表該州嘅標誌。

暗礁嘅大部分區域都劃為大堡礁海洋公園，限制咗人類活動如漁業同旅遊業對佢嘅影響。但係，地表徑流、氣候變化引起嘅珊瑚白化、棘冠海星異常繁殖等環境變化，都對生態系統造成咗打擊。為咗應對呢啲問題，佢哋實施咗綜合海岸管理 (ICM)，被視為先進嘅做法。但係到咗2021年，環境惡化嚴重到要討論係咪應該將佢列為瀕危遺產。

澳洲原住民阿博里吉尼人同托雷斯海峽島民同大堡礁共存咗一萬五千年，佢深深影響咗佢哋嘅文化同精神世界。歐洲人到咗之後，1770年嘅詹姆斯·庫克等人就開始咗探索同研究。到咗1960年代，批准喺大堡礁區域鑽石油引發咗爭議，1970年代就開始討論點樣保護佢。近年大堡礁成為知名旅遊景點，特別係同凱恩斯地區最出名。估計每年嘅旅遊收入有10億澳元，或者經濟效益有60億澳元。

## 地理同地質

大堡礁是大分水嶺山脈地區最突出嘅特徵。佢包括咗細細粒嘅。大堡礁由最北端嘅布蘭布爾礁同巴布亞新幾內亞南海岸之間嘅托雷斯海峽，一直延伸到最南端嘅萊迪艾略特島同弗雷澤島之間嘅無名海峽。萊迪艾略特島喺布蘭布爾礁東南方向直線距離。大約900個島嶼入面，600個係大陸起源，300個係珊瑚礁起源。其中最大嘅島係面積37,379 公頃嘅。

新生代以嚟，澳洲大陸每年以7厘米嘅速度向北移動緊。大陸東部有一段時間持續隆起，喺昆士蘭州形成咗一條長400公里嘅分水嶺。呢段時間，火山活動同玄武岩流非常活躍，花崗岩露出嘅部分形成咗幾個島。隨住構造盆地嘅形成，珊瑚開始進入呢度，後來成為咗珊瑚海。但係大約2500萬年前，昆士蘭北部仲係溫帶水域，海水太凍，珊瑚唔能夠繁殖。從呢度開始，大堡礁嘅形成經歷咗複雜嘅過程。後來昆士蘭水域嘅氣候變成熱帶，但同時海深都改變咗，影響到珊瑚礁嘅生長同衰退。珊瑚每年直徑可以生長1-3厘米，垂直方向可以生長1-25厘米。但係佢哋需要陽光，所以喺150米以上嘅深度就好難生長。大約2400萬年前，當昆士蘭海岸變成熱帶氣候嘅時候，有啲地方開始有珊瑚生長。但係大分水嶺山脈嘅侵蝕令到沉積開始，形成咗三角洲、同濁流沉積物，呢啲都阻礙咗珊瑚嘅繁殖。到咗1000萬年前，積聚嘅沙減少咗水深，沉積物更加延伸到遠離岸邊嘅地方，令珊瑚更難生長。不過要形成暗礁，仲需要更多沉積物喺基底積聚。40萬年前嘅間冰期，淺海嘅水溫暫時上升咗大約4攝氏度。

而家大堡礁嘅基底地層係由開析海岸平原組成，上面覆蓋住從大分水嶺山脈沖刷落嚟嘅沉積物，底下仲有古老暗礁同火山)嘅殘跡等海丘。 (CRC)入面嘅珊瑚礁研究中心發現咗50萬年前嘅珊瑚骨骼礦床。大堡礁海洋公園管理局 (GBRMPA)認為，最早嘅暗礁大約喺60萬年前開始形成，而家生長緊嘅珊瑚群大約喺2萬年前開始喺上面生長。都同意呢個睇法，話生長開始嘅時期係最後冰期盛期，當時嘅海深比而家淺咗大約120米。

由2萬年前到6000年前，海平面因為海水面變化而上升。跟住呢個變化，珊瑚喺海岸平原上生長得越嚟越高。大約1萬3千年前，海平面比而家低咗60米左右，嗰陣時海岸平原嘅丘狀部分變成咗大陸島，珊瑚就喺周圍繁殖。當海平面開始上升，大陸島就淹沒咗，珊瑚就喺成個海丘上面生長，形成而家嘅小島（礁）同暗礁。大約6000年前到而家呢段時間，大堡礁附近嘅海平面冇再上升。CRC珊瑚礁研究中心認為，而家生長緊嘅珊瑚係8000-6000年前形成珊瑚礁嘅珊瑚冇滅絕，一直繁殖到而家。同最初形成珊瑚礁嘅古代堡礁差唔多嘅結構，可以喺西澳北部嘅金伯利地區睇到。

被列為世界遺產嘅大堡礁區域分成70個生態區，其中30個係珊瑚礁嘅生態區。北部有帶狀珊瑚礁同三角洲堆積礁，但係其他地方就冇呢啲類型嘅珊瑚礁，亦都冇環礁。同埋，珊瑚礁幾乎冇直接同澳洲大陸接觸。

裙礁好常見，特別係喺南部，好多都係同呢啲島嶼連埋一齊。有潟湖嘅珊瑚礁喺南部最多，北部嘅外海都有。中部最常見嘅係附近嘅新月形珊瑚礁，喺大堡礁海洋公園最北面同南緯20-22度嘅斯溫礁都可以見到。台礁就喺約克角半島同夏洛特公主灣到凱恩斯呢一帶好普遍，喺礁內嘅好多島都有發展。另一方面，離大陸好近嘅欣欽布魯克島有山、峽谷同熱帶雨林，仲有大片嘅紅樹林。

類:澳洲地理
類:世界自然遺產
北海

**北海**可以係：

;水體
* 北海 (大西洋)，位於不列顛群島、歐洲大陸同斯堪的納維亞半島之間嘅海，係大西洋一部分
* 渤海，中國古代稱為**北海**
* 貝加爾湖，中國古代稱為**北海**，即蘇武北海牧羊處，位於俄羅斯西伯利亞南部
* 鄂霍次克海，中國唐代時稱為**少海**、**北海**
* 北冰洋，中國元代時稱為**北海**

;地名
* 北海帝國，1016至1035年間歐洲北部嘅一個國家
* 北海道，係日本都道府縣唯一嘅道，响日本北部
* 北海市，中國廣西壯族自治區下轄嘅地級市
* 北海鄉，中國雲南省保山市騰沖市下轄嘅鄉
* 北海郡，中國古代嘅地名，主要指現山東壽光附近
* 北海專區，中國行政區名，响今山東省境
* 北海縣，中國古縣名，响今山東省境
* 北海公園，位於中國北京城中心地帶，曾經係遼、金、元、明、清五朝皇家園林
* 北海 (檳城)，位於馬來西亞檳城州威省地區嘅主要城市
* 北海街道，中國多個城市中嘅行政區劃名

;其它
* 北海艦隊，中國人民解放軍海軍防衛渤海同埋黃海水域嘅艦隊
* 北海號列車，一列曾經响1967至1986年之間，服務响日本北海道函館本線上嘅特急列車
* 北海集團，香港上市公司
* 北海銀行，中華民國大陸時期中國共產黨建立嘅一間銀行，後嚟並入中國人民銀行
貝加爾湖

**貝加爾湖**（；，拉丁字母轉寫：Ozero Baykal，；；）係亞洲最大嘅淡水湖，而家歸俄羅斯東西伯利亞伊爾庫茨克州同布里亞特共和國管。佢係世界最深嘅湖，而家入選爲世界自然遺產。

中國以前叫貝加爾湖做**瀚海**（）或**北海**（）。1727年，清朝雍正帝同俄羅斯帝國簽《布連斯奇條約》，承認貝加爾湖係屬於俄羅斯領土。

## 概況

貝加爾湖有 636 公里長，平均闊 48 公里，最闊有79公里，面積 31722 平方公里。由於佢係地層斷裂陷落而出嘅湖，所以特別深。平均深度 744.4 米，最深去到 1642 米，係世界上最深嘅湖。如果將哈利法塔方落湖嘅最深位，足夠放兩座，大廈頂只係凸出水面 14 米。而儲水量有 23600 立方公里，多過北美嘅五大湖嘅儲淡水量，比中國最大嘅鄱陽湖嘅儲水量多出六倍有多。貝加爾湖之所以咁大儲水量，係因為有 336 條河流入貝加爾湖，凈得湖西南邊嘅晏加拉河一條流出去。

## 生物

雖然係淡水湖，但貝加爾湖入面有鯊魚、貝加爾白鮭、海螺、貝加爾海豹等海洋生物。至於呢啲淡水型海洋生物係點嚟，到而家都冇人知。

## 環境問題

環保主義者早就承認過貝加爾湖存在污染問題。佢而家面對住一連串嘅有害現象，包括哥仔魚嘅絕跡、有害藻類嘅快速生長，同埋喺湖區範圍內特有海綿物種嘅死亡。保護呢個湖嘅環保倡議喺1950年代尾開始。自2010年以嚟，已經有超過15,000公噸嘅有毒廢料流入呢個湖。

### 貝加爾斯克紙漿造紙廠

貝加爾斯克紙漿造紙廠喺1966年建喺貝加爾湖嘅岸邊。呢間工廠用氯漂白紙張，仲將廢料直接排入貝加爾湖。要喺貝加爾湖岸邊起呢間工廠嘅決定引起咗蘇聯科學家嘅強烈抗議；佢哋認為，呢個湖嘅超純淨水係一種重要資源，應該用嚟做創新嘅化學生產（例如，生產高質量嘅黏膠纖維俾航空同太空工業用）。蘇聯科學家覺得，為咗喺岸邊搞紙張生產而改變貝加爾湖嘅水質係冇理性嘅。佢哋認為有必要保護當地特有嘅生物物種，同埋將貝加爾湖周圍嘅地區保持為一個休閒區。不過，蘇聯科學家嘅反對遇到咗工業遊說集團嘅對抗，喺經過幾十年嘅抗議之後，呢間工廠先至因為冇利可圖而喺2008年11月關閉。

2010年1月4日，生產重新開始。2010年1月13日，俄羅斯總理普京修改咗法例，將工廠嘅運作合法化；呢個行動引起咗環保人士同當地居民嘅一輪抗議。呢啲改變係基於普京總理喺一艘微型潛水艇度目測貝加爾湖嘅狀況後作出嘅決定，佢話：「我親眼見到——科學家都可以證實——貝加爾湖嘅狀況好好，基本上冇乜污染。」儘管咁，喺2013年9月，呢間工廠最終破產，最後嘅800個工人預計會喺2013年12月28日之前失業。工廠之後停咗工，但佢嘅木質素污泥儲存池仲係一個環境隱患。

### 取消咗嘅東西伯利亞—太平洋石油管道

俄羅斯石油管道國有公司俄羅斯石油運輸公司之前計劃建一條幹線管道，會喺一個地震活動頻繁嘅區域距離湖岸。俄羅斯嘅環保人士、綠色和平組織、貝加爾管道反對者同當地居民都強烈反對呢啲計劃，因為可能會發生意外漏油，對環境造成重大損害。根據俄羅斯石油運輸公司總裁嘅講法，佢哋喺管道沿線嘅城鎮，特別係喺伊爾庫茨克，同附近居民舉行咗好多次會議。當俄羅斯總統普京下令公司考慮另一條以北嘅路線以避免呢啲生態風險時，俄羅斯石油運輸公司同意改變計劃。俄羅斯石油運輸公司之後決定將管道搬離貝加爾湖，咁就唔會經過任何聯邦或共和國自然保護區。喺普京總統同意將路線改離貝加爾湖兩日之後，管道工程就開始咗。

### 計劃中嘅鈾濃縮中心
喺2006年，俄羅斯政府宣布計劃喺安加爾斯克嘅一個現有核設施度建造世界上第一個國際鈾濃縮中心，呢個城市位於安加拉河上，距離湖岸約。批評者同環保人士話呢會係區域嘅一場災難，敦促政府重新考慮。

濃縮之後，只有10%嘅鈾衍生放射性物質會出口俾國際客戶，剩低90%會喺貝加爾湖附近嘅地區儲存。鈾尾礦含有放射性同有毒物質，如果儲存唔當，可能會威脅到人類健康，仲可能污染河流同湖泊。

喺2010年代，一個濃縮中心起好咗。

### 中資擁有嘅樽裝水廠
中資擁有嘅AquaSib一直喺湖邊度買地，喺2019年開始喺庫爾圖克起樽裝水廠同管道。佢哋嘅目標係將190百萬公升水出口去中國，雖然呢個湖當時嘅水位係歷史新低。呢個計劃引起咗當地人嘅抗議，佢哋擔心湖水會俾抽乾，之後當地政府就暫停咗呢個計劃，等候分析結果。

### 其他污染源
根據《莫斯科時報》同《Vice》嘅報道，越嚟越多嘅入侵物種藻類喺湖裏面生存，因為每年有數百噸嘅液體廢物，包括燃料同排泄物，經常俾旅遊景點倒入湖裏面，而當地嘅船隻每年仲會倒入高達25,000噸嘅液體廢物。

## 相

## 歷史傳統

據講第一個到達呢個湖嘅歐洲人係庫爾巴特·伊萬諾夫，喺1643年。

以前，好多俄羅斯人都叫貝加爾做「貝加爾海」（，*More Baikal*），而唔係單純叫「貝加爾湖」（，*Ozero Baikal*）。
呢種叫法喺阿瓦庫姆大主教（1621–1682）嘅《生平》入面已經有記載，同埋喺17世紀末謝苗·列梅佐夫嘅地圖上面都用咗呢個叫法。而家已經成為傳統嘅一首著名歌曲嘅開頭就係「光榮嘅海，神聖嘅貝加爾」（Славное море, священный Байкал）。
直到而家，呢個湖西岸同奧利洪島之間嘅海峽仲係叫做「小海」（Малое море，*Maloye More*）。

貝加爾湖嘅暱稱係「姊妹湖（庫蘇古爾湖同貝加爾湖）嘅家姐」。

根據19世紀旅行家T. W. Atkinson嘅講法，貝加爾湖地區嘅當地人有個傳統，佢哋深信耶穌曾經嚟過呢度：

當地人有個佢哋深信不疑嘅傳統。佢哋話「耶穌基督曾經嚟過亞洲嘅呢個地方，仲登上咗呢個山頂，由上面望住周圍嘅地區。佢祝福咗北面嘅地方之後，就轉向南面，望住貝加爾對面，揮一揮手，話：『呢度之外就乜都冇喇。』」就係咁，佢哋解釋點解外貝加爾咁荒蕪，據講「乜穀物都種唔到」。


貝加爾湖喺俄羅斯民歌入面經常出現。其中兩首喺俄羅斯同鄰近國家好出名，連日本都識。

*「光榮嘅海，神聖嘅貝加爾」（）講嘅係一個逃走嘅流放犯。歌詞係19世紀由Dmitriy P. Davydov（1811–1888）記錄同編輯。歌詞範例可以睇「巴爾古津河」篇文。
*「流浪漢」（）講嘅係一個逃獄嘅囚犯想由外貝加爾返屋企。呢首歌嘅歌詞係20世紀由伊萬·康德拉季耶夫收集同編輯。

後面呢首歌仲係蘇聯第二部彩色電影《西伯利亞頌歌》（1947年；）嘅次要主題曲。

## 喺亞洲位置

## 註

## 有關嘅書
* 

## 出面網頁

*Lake Baikal Information
*Baikal Club International (magazine about lake baikal, maps, photos, videos and stories)

類:淡水湖

類:亞洲嘅湖
類:地球之最
五大湖

**五大湖**（；，），亦都叫做美國五大湖或者北美五大湖，係北美洲美國同埋加拿大之間一個淡水湖系統。呢個淡水湖系統包括咗一啲大型同埋中型湖泊，佢哋由河流同埋水道連接起嚟，組成咗地球面積最大嘅淡水湖群，總面積超過24萬平方公里，裡面總共有22,700立方公里嘅水，佔全球地表淡水嘅21%，而北美就佔咗84%。五大湖包括咗蘇必略湖（Lake Superior）、密歇根湖（Lake Michigan）、休倫湖（Lake Huron）、伊利湖（Lake Erie）同埋安大略湖（Lake Ontario）。另外仲有一個比較細嘅湖叫聖克萊爾湖（Lake St. Clair）都計埋入系統裡面。密歇根湖完全喺美國境內，其他湖同連接佢哋嘅短河流就係美加邊界，美國佔有嘅湖區大約三分之二，而加拿大就佔三分之一。除咗五大湖之外，仲有啲中型湖（例如尼皮貢湖、尼皮辛湖、辛科湖、溫尼貝戈湖）同埋好多細嘅湖都同呢個系統有關。五大湖屬於大西洋流域，水流最終會經由聖羅倫斯河（St. Lawrence River）流入大西洋。

五大湖係喺上一次冰河時期尾段開始形成，當時冰川壓住地殼，冰川溶化後，地殼慢慢回彈，形成咗一種叫冰川回彈（glacioisostasy）嘅現象。湖水初初係流向密西西比河流域，但隨住地殼升高，水流方向亦轉咗去聖羅倫斯河谷。

而家五大湖流域住咗大約四千萬人，主要集中喺南部地區。呢度有好多大城市、重工業（例如金屬加工）同多元化農業。航運都好發達，透過運河連接咗成個水路系統，海船可以行到成三千公里。五大湖仲連接咗哈德遜河（Hudson River）同密西西比河流域。主要港口包括：美國方面有杜魯斯（Duluth）、密爾華基（Milwaukee）、芝加哥（Chicago）、托萊多（Toledo）、克里夫蘭（Cleveland）、伊利（Erie）、水牛城（Buffalo）；加拿大方面有雷灣（Thunder Bay）、咸美頓（Hamilton）同多倫多（Toronto）。人類活動令五大湖流域出現咗嚴重污染同生態失衡。由1970年代開始，美國同埋加拿大都努力減少對湖泊造成嘅破壞。

## 概況

五大湖嘅總面積有 24 4106 km²，差唔多一個英國咁大。湖水平均深度 79.2 m，最深有 406 m。總儲水量 2 2671 km³，啱好有波斯灣嘅2.5倍儲水量。五個湖嘅面積從大到細順序排，分別係蘇必略湖、曉倫湖、密芝根湖、伊利湖同安大略湖。除咗密芝根湖屬美國之外，其他4個都有美國同加拿大份。由湖邊向五大湖方向望出去，好似個大海噉。

五大湖嘅水平面都唔同，蘇必略湖高過曉倫湖 6.9 m，所以蘇必略湖啲水通過聖馬莉斯河流到曉倫湖。而伊利湖嘅水面高過安大略湖有 99 m，所以連住呢兩個湖之間嘅尼亞加拉河搞出世界出名嘅瀑布出嚟。最後安大略湖啲水經聖羅倫斯河流到大西洋入面。

## 經濟
五大湖區嘅氣候都好暖，加上航運好方便兼多礦產，所以係北美嘅經濟發達地區之一。湖邊有芝加哥、卡夫蘭、多倫多同水牛城等緊要嘅工業都市。另外，美國同加拿大都喺湖邊地區開咗好多國家公園嚟畀全球各地嘅遊客嚟玩同度假。

## 明細表

## 地質

現今五大湖嘅基礎地質，估計係喺大約11億至12億年前形成嘅，當時兩個之前黐埋嘅板塊分裂，形成大陸中部裂谷，穿過五大湖構造帶。呢個裂谷形成咗一條山谷，最終成為而家嘅蘇必略湖。大約5.7億年前，第二條斷層線聖羅倫斯裂谷形成，奠定咗安大略湖同伊利湖嘅基礎，同時亦形成咗而家嘅聖羅倫斯河。

五大湖估計係喺末次冰期（大約係威斯康辛冰期喺一萬至一萬二千年前結束）嘅時候形成，當時勞倫泰冰蓋開始退後。 冰蓋退後留低咗大量嘅融水（包括阿岡昆冰湖、芝加哥湖、冰湖易洛魁同尚普蘭海），呢啲融水注入咗冰川雕刻出嚟嘅盆地，從而形成咗現今嘅五大湖。 因為冰川侵蝕嘅不均勻性，一啲高啲嘅山丘變成咗五大湖嘅島嶼。尼亞加拉斷崖沿住五大湖嘅輪廓，喺紐約州同威斯康星州之間延伸。冰川退去之後，土地因為冇咗冰壓力而冰後反彈。 因為唔同地方被冰川覆蓋嘅時間唔同，所以呢個冰後反彈嘅速度亦有所差異。

## 法例

1872年，一份條約俾咗美國通過聖勞倫斯河嘅權利，亦都俾咗加拿大自治領進入密歇根湖嘅權利。國際聯合委員會喺1909年成立，目的係幫手預防同解決有關邊界水域使用同質量嘅爭議，仲要就水資源問題向加拿大同美國提供意見。五大湖水嘅轉移問題都係美國人同加拿大人關心嘅事。有啲水經芝加哥河轉移去運作伊利諾伊水道，但呢個流量係受條約限制嘅。可能會出現嘅樽裝水廠計劃同轉移水去大陸乾旱地區嘅計劃都引起咗人哋嘅關注。根據美國嘅「1986年水資源發展法案」，要轉移五大湖盆地嘅水，就要經過五大湖委員會八個州長嘅批准，呢種情況好少發生。國際條約就規管住大規模嘅水資源轉移。

1998年，加拿大嘅Nova Group公司獲得安大略省批准，每年可以喺蘇必利爾湖抽取1.58億加侖（約598,000立方米）嘅水，用油輪運去亞洲國家。但係因為公眾嘅強烈反對，呢間公司喺計劃開始之前就已經放棄咗。由嗰陣時開始，八個五大湖州長同安大略省同魁北克省嘅省長就協商咗《五大湖-聖勞倫斯河流域可持續水資源協議》同《五大湖-聖勞倫斯河流域水資源協定》。呢兩份協議可以防止大部分未來嘅轉移建議，特別係長距離嘅轉移。呢啲協議加強咗對五大湖盆地濫用水資源嘅保護。2005年12月13日，州長同省長簽署咗呢兩份協議，第一份係所有十個司法管轄區之間嘅協議。佢嘅內容更加詳細同具保護性，但佢嘅法律效力仲未喺法庭接受過考驗。第二份，即係五大湖協定，已經獲得所有八個同五大湖接壤嘅州嘅州議會同美國國會批准，仲喺2008年10月3日由總統喬治·W·布殊簽署成為法律。

五大湖修復計劃喺美國聯邦政府2011財政年度預算中獲得4.75億美元嘅資金，2012財政年度預算中獲得3億美元。透過呢個計劃，一個聯邦機構聯盟向當地同州政府實體提供撥款，用於進行有毒物質清理、濕地同海岸線修復項目，以及同入侵物種有關嘅項目。《2019年五大湖修復計劃法案》喺2021年1月5日以號法案通過，重新授權呢個計劃延續到2026財政年度。

## 相關水系
### 河
* 聖羅倫斯河
* 聖馬莉斯河
* 芝加哥河
* 麥基羅海峽
* 聖克莉亞河
* 底特律河
* 尼亞加拉河
* 威蘭運河
### 瀑布
* 尼亞加拉瀑布

## 有關嘅書
* 中国少年儿童百科全书 自然·环境 第220页　浙江教育出版社 ISBN 7-5338-1946-2/G·1942

## 參考

## 出面網頁

*Great Lakes Environmental Research Laboratory website (an arm of the American National Oceanic and Atmospheric Administration)
*Great Lakes Information Network, sponsored by the Great Lakes Commission, an official American interstate compact agency.
*Great Lakes Echo, a publication covering Great Lakes environmental issues
*Water levels
*Water level forecast
*Currents
*Water levels since 1918

類:地球之最
的的喀喀湖

**的的喀喀湖**（）係南美洲最大淡水湖，響秘魯同玻利維亞交界嘅安第斯山脈，湖面達海拔3812米，係世上海拔最高而又能夠畀大船行嘅湖。的的喀喀湖面積8,372平方公里，平均水深有107米，最深去到281米。

類:秘魯地理
類:玻利維亞地理
類:淡水湖
坦噶尼喀湖

**坦噶尼喀湖**（）係非洲中部一個淡水湖，最深有1,470米，係僅次於貝加爾湖世界第二深嘅湖，而面積就有32,900平方公里，係世界第六大湖。坦噶尼喀湖覆蓋範圍包括布隆迪、剛果民主共和國、坦桑尼亞同贊比亞。

## 地理
坦干伊喀湖係位於艾伯丁裂谷入面，呢個裂谷係東非大裂谷嘅西邊分支，湖四圍畀山谷嘅高山牆圍住。佢係非洲最大嘅裂谷湖，亦係世界上按水量計第二大嘅湖。佢係非洲最深嘅湖，儲住非洲最多嘅淡水，佔咗全球16%可用嘅淡水。湖嘅長度係大約，由北至南延伸，平均寬度係。湖面積有，湖岸線全長，平均深度係，最深處係（喺北部盆地）。估計水量係。

湖嘅流域面積係。有兩條主要嘅河流流入湖入面，仲有好多比較細嘅河流同溪流（佢哋嘅長度受到湖四圍嘅高山限制）。而唯一一條出水河係盧庫加河，佢最尾流入剛果河流域。降雨同蒸發對湖水量嘅影響大過河流。至少90%嘅水量係由直接降雨落到湖面，至少90%嘅水損失係由直接蒸發造成嘅。

主要流入湖嘅河流係盧茲齊河，喺大約1萬年前形成，佢由基伍湖流入湖嘅北部。 馬拉加西河，係坦桑尼亞第二大嘅河流，佢係流入坦干伊喀湖東邊嘅。 馬拉加西河嘅年齡比坦干伊喀湖仲要大，喺湖形成之前，佢好可能係盧阿拉巴河（即剛果河嘅主源）嘅上游河流。

湖有一個複雜嘅流量變化歷史，因為佢嘅高海拔、極深嘅湖底、慢慢嘅補水速度，加上佢位於一個充滿火山活動嘅山區，呢個區域經歷過唔同嘅氣候變遷。據了解，喺過去呢湖好少有出水口通往大海。因為呢個原因，佢被形容為「幾乎係內流盆地」。湖同海洋嘅連接依賴於水位升高，令湖水經由盧庫加河溢出，流入剛果河。 當湖水唔會溢出嘅時候，湖嘅出口去盧庫加河通常畀沙壩同水草堵塞，呢條河改為依賴自己嘅支流，尤其係尼姆巴河，去保持水流。

湖可能喺某啲時期仲有唔同嘅流入同流出河道；有啲研究認為曾經有高水位嘅魯夸湖流入坦干伊喀湖、曾經同馬拉威湖有過連接，甚至可能有條出水口通過尼羅河。

坦干伊喀湖係一個古湖，全球超過100萬年歷史嘅湖泊之中嘅其中一個。湖入面有三個盆地，喺水位極低嘅時候，呢三個盆地曾經係獨立嘅湖。中部盆地大約喺900萬至1200萬年前開始形成，北部盆地喺700萬至800萬年前，南部盆地就喺200萬至400萬年前開始形成。

## 生物

### 爬行類

坦噶尼喀湖同其相關嘅濕地係尼羅鱷嘅家園（包括著名嘅巨型鱷魚古斯塔夫），仲有贊比亞鉸龜、鋸鉸龜同盤鉸龜（最後呢種龜唔係住喺湖裡面，而係住喺附近嘅潟湖）。 斯氏水眼鏡蛇，係一種受威脅嘅亞種，呢種條紋水蛇主要食魚，淨係喺坦噶尼喀湖發現，佢鍾意住喺岩石海岸邊。

## 水質特徵

呢個湖嘅水係鹼性，pH值喺大約9，深度介乎之間。 喺呢個深度以下，pH值大約係8.7，慢慢降到喺湖嘅最深處係8.3-8.5之間。 電導率嘅變化亦顯示相似嘅趨勢，由湖上層嘅大約670μS/cm，到湖底層嘅690μS/cm。

湖面水溫一般喺每年八月初，南部水域大約係，而到咗三月至四月嘅雨季後期，就會升到。 喺以上嘅水深，溫度穩定喺之間。 自19世紀以嚟，湖水慢慢變暖，而自1950年代起，呢個現象因為全球暖化加速咗。

湖係分層嘅，季節性嘅混合通常唔會超過深。 混合主要喺南部嘅上升流發生，並且受風力驅動，但喺湖其他地方，亦有細少程度嘅上升同下降流現象發生。 由於分層現象，湖嘅深層水係""化石水""。 呢個情況亦意味住湖底冇氧氣（係缺氧嘅），基本上魚類同其他需氧生物只可以喺湖嘅上層活動。雖然喺唔同地區深度有所唔同，但通常係喺北部湖區大約嘅深度，而南部係。 缺氧嘅湖底深處有高濃度嘅有毒硫化氫，基本上係冇生物嘅， 除咗細菌。

## 漁業

坦噶尼喀湖支持住一個重要嘅漁業，根據唔同嘅資料來源，呢個漁業提供咗大約25–40%或者約60%嘅動物蛋白，俾住喺呢個地區嘅人食用。

坦噶尼喀湖嘅魚可以喺成個東非地區出口。商業漁業喺1950年代中期開始，呢個同全球暖化一齊，對湖入面嘅魚類數量造成咗重大影響，導致魚群大幅減少。 到2016年，有估計總捕撈量高達20萬噸。

## 疏仕

類:非洲嘅湖‎
類:淡水湖‎
類:布隆迪
類:剛果民主共和國地理‎
類:坦桑尼亞地理‎
類:贊比亞
梅林街道

**梅林** 係中國廣東深圳福田區下邊嘅一個街道，叫**梅林街道**，總面積34平方公里，範圍內分咗梅林一村、梅京、龍尾、梅豐、上梅、下梅、新興、孖嶺、梅河、梅亭、閣新、梅都同翰嶺13個社區。

喺梅林有福田農批市場、家樂福、女人世界購物中心等場所。

## 教育
### 小學
*梅林小學
*梅園小學
*梅麗小學
*梅華小學
*梅山小學
### 中學
*翰林學校
*梅林中學
*梅山中學
*南開學校（國有民辦）

## 參考
*福田政府在線：教育資源
深圳大學

**深圳大學**（），簡稱**深大**，係一間綜合性高等院校，喺深圳南山區。

## 舊生
* 馬化騰
* 周海江：83財會，紅豆集團董事長、總裁
* 鄧亦群
* 李亦標 
* 史玉柱

## 姐妹校
### 亞洲
* 
**拉曼大學

## 拎

類:南山區‎
維多利亞湖

**維多利亞湖**（；）係非洲最大淡水湖，面積有成68,800平方公里，同時亦係熱帶地區最大淡水湖同世界第二大淡水湖。佢有2,760立方公里嘅淡水量，以含水量計，排世界第七，係白尼羅河（尼羅河支流）嘅源頭。響東非大裂谷區，覆蓋肯尼亞、坦桑尼亞同烏干達，目前呢三個國家喺佢嘅湖邊都有唔錯嘅觀光業發展。

佢呈不規則四邊形，南北最長有337公里，東西最闊有240公里，成個湖岸線長大概有3220公里，海拔1134公尺，平均水深40公尺（已知最深處有82公尺）。

佢係非洲最大嘅內陸漁場。

## 名
雖然呢個湖有好多本地語言嘅名（），呢個湖最後都畀探險家 John Hanning Speke 改咗名做「維多利亞湖」（嚟自維多利亞女王）。佢係第一個喺1858年記錄呢個湖嘅英國人，當時佢同 Richard Francis Burton 一齊探險緊。

## 地質

喺地質學嚟講，維多利亞湖都算係比較後生，大概得四十萬年歷史。佢係因為向西流嘅河水畀一塊向上抬升嘅地殼阻住而形成嘅。喺中新世嗰陣時，而家呢個湖嘅集水區原本係喺一個抬升咗嘅區域嘅西面，呢個區域就好似一條大陸分水嶺咁，西面嘅溪流流入剛果河盆地，東面嘅溪流就流入印度洋。隨住東非大裂谷系統形成，阿爾伯丁裂谷（又叫做西部裂谷）嘅東壁逐漸升高，慢慢將排水方向倒轉，形成而家嘅維多利亞湖。主要東非大裂谷同阿爾伯丁裂谷打開嘅時候，兩條裂谷之間嘅區域隨住裂谷壁升高而向下凹陷，就形成咗而家維多利亞湖嘅構造盆地。

喺佢嘅地質歷史中，維多利亞湖經歷咗唔同嘅變化，由而家嘅淺凹陷到可能曾經係一系列細得多嘅湖。喺湖底攞到嘅岩芯顯示，維多利亞湖自從形成以嚟最少乾涸咗三次。呢啲乾涸嘅周期可能同過去嘅冰河時期有關，因為嗰陣時全球嘅降水量都減少咗。維多利亞湖上一次乾涸係大概一萬七千三百年前，之後喺一萬四千七百年前重新注滿水，呢個時候就係開始嘅時候。

## 水文學同湖沼學

維多利亞湖有80%嘅水係直接嚟自降雨。 呢個湖每年嘅平均蒸發量係，差唔多係沿岸地區降水量嘅兩倍。 維多利亞湖仲會接收由河流同千千萬萬條細溪流流入嘅水。係流入呢個湖最大條河，佢嘅河口喺湖嘅西岸。維多利亞湖嘅水只由位於湖北岸附近烏干達嘅金賈市嘅尼羅河排走。

維多利亞湖唯一嘅出水口就係喺烏干達金賈市附近嘅尼羅河。就水量嚟講，維多利亞湖係尼羅河最長支流嘅主要水源。不過，尼羅河流域最遠嘅源頭，即係尼羅河嘅最終源頭，通常被認為係卡格拉河嘅其中一條支流（具體邊條支流仲有爭議），呢條支流嘅源頭可能喺盧旺達或者布隆迪。尼羅河最上游嘅部分通常叫做維多利亞尼羅河，一直到艾伯特湖為止。雖然佢係同一個河系嘅一部分，有時都會叫做白尼羅河，但嚴格嚟講呢個名只係喺條河crossing過烏干達邊界去到北面嘅南蘇丹之後先用。

呢個湖表現出富營養嘅狀態。喺1990-1991年，混合層嘅氧氣濃度高過1960-1961年，表層水幾乎持續氧氣過飽和。深水層（即係位於溫躍層以下，冇循環同埋持續保持低溫嘅水層）嘅氧氣濃度喺1990-1991年低過1960-1961年，而且持續時間更長。喺1990-1991年，淺到嘅水層就已經出現少過每公升1毫克（少過每立方英尺0.4格令）嘅數值，相比之下喺1961年最淺都要超過先至有呢種情況。呢啲氧氣變化同測量到嘅較高藻類生物量同生產力係一致嘅。 呢啲變化嘅原因有好多：湖盆連續燃燒， 煙灰同塵埃喺湖面大範圍沉積；河流帶嚟更多營養物質， 同埋因為湖邊嘅聚居帶嚟更多污染。

喺2010年到2022年之間，維多利亞湖嘅表面面積增加咗15%， 令到湖邊嘅社區水浸。

## 水深測量

考慮到佢嘅大地理範圍，呢個湖被認為係淺湖，最深處大約有，平均深度為。 2016年有個項目將一萬個點數碼化，創造咗第一幅真正嘅湖泊水深圖。 湖嘅最深部分偏向湖嘅東面，靠近肯尼亞嗰邊，而喺西面沿住烏干達海岸同南面沿住坦桑尼亞海岸嘅地方，湖水就淺啲。

## 疏仕

類:肯雅嘅湖
類:坦桑尼亞地理
類:烏干達地理
類:淡水湖
培生學術英語考試

**培生學術英語考試**（，簡稱PTE Academic；又譯做**PTE學術英語考試**）係由金融時報嘅母公司英國以及GMAT嘅開發機構GMAC（管理專業研究生入學考試委員會）共同研究主辦嘅新一代國際性英文水平測試，2009年10月26號推出。

*培生學術英語考試係一款完全基於電腦評分嘅英文水平考試。
*為大學、高等學術機構、政府部門等專業組織提供全方位嘅學術英文能力衡量。
*2009年11月4號培生學術英語考試正式登陸中國大陸，目前喺北京、上海同廣州三地都有得考。
*培生學術英語考試目前獲得超過900個機構部門認可，平均分佈喺美國、英國、加拿大、澳洲以及愛爾蘭等多個國家同埋地區。

## 考試特點
* 同托福雅思相似，培生學術英語考試以說寫、閱讀、聽力三個部分嚟測試考生英文能力。每部分都包括唔同嘅考察範圍，考察考生全面嘅綜合能力（integrated skills），由呢個角度嚟講佢更似新托福（TOEFL iBT）。
* 考試時間係單一嘅3個鐘。
* 考試喺電腦平台上進行（computer-based），相對於雅思嘅傳統卷面答題，培生學術英語同新托福嘅網上答題（internet-based）平台更為接近。
* 同傳統嘅人手改卷唔同，培生學術英語採用全自動嘅機械評分，考生五日就可以知成績。
* 考試有效期同托福雅思一樣，都係兩年；
* 培生學術英語考試結合以下幾項特點：
** 多種口音同埋學術用語喺試題中出現，貼近現實情況。
** 總分範圍由10到90，分為6個分數等級。

## 考試形式
*全場考試要一次完成，考試時間總共大概係三個鐘。
*成個考試分成說寫，閱讀同埋聽力三個部分。除此之外，重有一個短暫嘅自我介紹以及10分鐘嘅選擇性休息。
*除咗考試成績以外，考生會獲得一份詳細嘅成績報告單，包括考生嘅個人信息同埋相，考生總分，以及各部分嘅分項成績。

### 口語及寫作試題
*呢部分試題主要測試考生嘅英文口語以及書面表達能力，平均考試時間大概77-93分鐘，題型包括朗讀、重複短句、描述圖像、複述文章、回答問題、概括文章大意以及簡短寫作。

### 閱讀試題
*閱讀部分平均考試時間大概32-41分鐘，考試內容同傳統閱讀相似，包括單項、多項選擇題、重組段落以及填充。

### 聽力試題
*呢部分試題主要測試考生對英文口語嘅聽力理解能力，平均考試時間大概45-47分鐘。
*考試嘅錄音材料包括唔同嘅英文口音，例如英式英文、美式英文以及澳洲英文。
*考察內容包括概括、多項選擇、填充以及聽寫。

## 報名同考試時間選擇
*培生學術考試要求考生要年滿16歲。
*年齡介乎16至18歲嘅考生，要家長或者監護人提供簽名嘅同意書。同意書表格可以喺當地培生客戶服務部門攞到。
*註冊考試嗰時，考生要提供詳盡準確嘅個人信息，包括姓名、家庭地址、電子郵件、出生日期以及國籍等。
*完成註冊後，考生會喺一兩日內收到電子郵件，確認考生嘅用戶名同埋密碼。
*考生登入自己嘅賬戶之後，可以查到具體嘅考試地點同日子。考生可以根據自己嘅情況自己決定同埋改考試細節。

## 官方網站
* 培生學術英語官方網站
* 培生集團官方網站

## 參考
* 考生手冊
* 雅思托福、PTE分數對應表
新藝寶

**新藝寶唱片**（Cinepoly），全名**新藝寶唱片有限公司**（），香港唱片公司，最初係寶麗金同新藝城影業合資，係環球唱片旗下公司。2017年，新藝寶唱片正式解散，廠牌旗下歌手全部轉到母公司環球唱片。

## 歷史
新藝寶1985年成立，由寶麗金同新藝城合資成立，係佢哋嘅附屬公司。總裁鄭東漢請少寶主理，當時主要人物有黃百鳴、陳小寶、石天同麥嘉等。之後1990年代初，新藝城退出，淨低寶麗金。捧紅過唔少歌星，好似王靖雯（即王菲）、張國榮、Beyond、蘇永康等等。

1998年，環球收購寶麗金，新藝寶就變成環球旗下公司。同係環球旗下嘅正東、上華做策略品牌。

## 解散前歌手
* 陳奕迅 
* 藍奕邦
* 劉美君
* 吳雨霏

## 已解約歌手
* Beyond（1987年－1992年）1992年轉投華納唱片
* 蘇永康（1993年－2003年）2004年轉投百代唱片 
* 太極樂隊（1986年－1987年、1999年－）1987年轉投華納唱片，1999年重返
* 張國榮（1986年－1990年）1990年退出樂壇，1995年復出轉投滾石唱片
* 王菲（1989年－1996年）1997年轉投百代唱片
* 邰正宵（1994年-1997年）1997年中退出香港樂壇，但維持台灣嘅合約至1998年，2000年轉投擎天娛樂，2003年轉投滾石唱片，2006年轉投多利安唱片，2007年轉投環球唱片，2011年轉投亞神音樂至今。
* 陳慧嫻（1998年－2001年）2001年退出樂壇，2003年復出轉投環球唱片，2022年轉投創意家族
* 陳慧珊（1999年－2003年）2003年解約
* 陳潔儀（1994年－2004年）限香港地區合約，2004年退出樂壇
* 楊千嬅（2001年－2003年）2004年轉投金牌娛樂，2007年轉投A Music
* 方皓玟（2002年－2004年）2004年解約，2006年轉投東亞唱片 (集團)
* 林峯（2000年－2004年）2004年轉投金牌娛樂，2007年轉投英皇娛樂
* 張智霖（2000年－2004年）2005年轉投漢音樂，2009年轉投Neway Star
* 林保怡（2000年－2004年）2005年轉投正視音樂
* 軟硬天師（1990年－1996年）1996年解散，其後林海峰轉投金牌娛樂，組合亦曾以單一合作形式同金牌合作。）
* （1991年－1993年）1993年退出樂壇
* 李家明（1992年－1993年）1993年轉投
* （1991年－1993年）
* （1989年－1992年）1992年退出樂壇
* 劉彩玉（1991年－1994年）
* 劉玉翠（1991年－1994年）1994年退出樂壇
* 沈魚（1997年）1997年退出樂壇
* 胡越山
* （1993年－1994年）1994年退出樂壇
* 李健達
* 浮世繪
* SKY
* 郭芯其
* 謝安琪
* Mr.
* Swing（成員：郭偉亮、）

## 出面網頁
* 環球唱片（香港）
澳洲哺乳動物

澳洲同埋附近水域大約有379種唔同種類嘅哺乳動物，當中有22種屬於外來品種。呢三百幾種中包括2種單孔目、159種有袋類、76種蝙蝠、69種嚙齒目（其中5種由外地引入）、13種食肉目（包括10種鰭足類，其餘係外來物種）、13種有蹄目（外來引入種）、2種外來引入嘅兔形目、44種鯨目同1種儒艮。

## 澳洲哺乳動物一覽
* 澳洲單孔目動物一覽
* 澳洲有袋目動物一覽
* 澳洲翼手目動物一覽
* 澳洲嚙齒目動物一覽
* 澳洲外來動物一覽
* 澳洲海洋哺乳動物一覽

## 參考
Yui (歌手)

**YUI**（）係日本女唱作人同演員，以彈結他自己寫歌嘅形象而被人認識，佢憑住自己嘅首張專輯『From Me to You』成功突破咗日本嘅市場，跟住落來嘅兩張專輯『Can't Buy My Love』同『I Loved Yesterday』喺Oricon榜最高都排到第一位。佢嘅歌『LIFE』同『Rolling star』分別係『BLEACH』嘅第五首片尾曲同片頭曲。因為YUI鍾意嘅歌手入邊有Avril Lavigne，就有人覺得佢哋嘅曲風有相似嘅方面。
伊藤由奈

**伊藤由奈**（平假名：**いとう ゆな**，羅馬字：**Itō Yuna**，）係日本女歌手同演員，係日韓混血，老竇係日本人，阿媽係韓國人。佢喺洛杉磯出世，不過喺夏威夷大嘅，有美國國籍。因為2005年演出咗『NANA』真人版電影，重唱咗主題曲《Endless Story》而被人認識，嗰首《Endless Story》重被張惠春翻唱咗國語版『想念你的歌』同衛蘭翻唱咗粵語版『陰天假期』。

## 出面網頁
小泉恒平

**小泉恒平**（平假名：**こいずみ こうへい**，羅馬字：**Koizumi Kohei**，）係日本唱作人，因為佢把聲天生似女仔，唱過啲動畫歌，好多人睇到佢張相之前都一直以為係女仔唱嘅。ヤマハ・ティーンズ・ミュージック・フェスティバル'97関東・甲信越大会グランプリを受賞。2000年喺ビクターエンタテインメント株式会社唱咗女神候補生嘅主题歌「Chance」(「チャンス」)。

## 唱片
### 单曲

*「Chance」（｢チャンス｣）(2000年2月2號)
:日本動畫片『女神候補生』主題歌

*僕の言い訳(2000年3月23號)
:日本電視劇THE・サンデー主題歌（エンディングテーマ）

*Secret sorrow(2001年11月21號)
:日本動畫片『X』主題歌

*X‐神威‐(2001年8月22號)
　　　OVA 『X‐予兆‐』主題歌

*X‐封真‐(2001年8月22號)
　　　OVA　『X‐予兆‐』主題歌
　
### LIVE DVD
*小泉恒平 LIVE 2005．9．2 at Roppongi Morph-Tokyo(2005年11月11號)

## 拎
*Koizumi Kohei presents Feel Blog（小泉恒平本人嘅網誌）
*官方網頁
Riya

**Riya** （平假名：**りや**，）係日本女唱作人，AB型血型，最開始因為係Eufonius組合主音歌手而出名。
## 出面網頁
小柳由紀

**小柳ゆき**（平假名：**こやなぎ ゆき**、羅馬字：**Koyanagi Yuki**，） 係日本女歌手，血型係B型。**小柳由紀**係佢原名，而佢嘅藝名係將嗰名「由紀」寫成平假名。
Hitomi

**Hitomi**（）係日本女歌手，最開始用原名**古谷仁美**做藝名，身高167cm。血型係B型。

## 拎
*
林一峰

**林一峰**（，），係香港民歌風格唱作人，亦係At17成員林二汶嘅哥哥。

## 演出

### 節目主持（ViuTV）
*2018年：《人住公屋 我住公屋》
### 節目演出（ViuTV）
*2016年：《巨門陣》（第5集評判）

## 出面網頁
* 
* 
* 
* 

類:香港同性戀藝人
類:香港基佬